کردەوەی ئەمریکا لە مەڕ ڕاپێچ کردنی کۆمەڵێک لە شارومەندانی سووری - SAHAR KURDISH (Sorani)\nکردەوەی ئەمریکا لە مەڕ ڕاپێچ کردنی کۆمەڵێک لە شارومەندانی سووری\nئاب 29, 2019 14:19 Asia/Tehran\nھێزەکانی ھاوپەیمانیی ئەمریکیی بەناو دژی داعش، کۆمەڵێک لە خەڵکی سڤیلی سووریایان لە گردوپەڕی دێرۆزووری ڕۆژھەڵاتی ئەم وڵاتە ڕاپێچ کردووە.\nبەپێی ڕاپۆرتی ھەواڵدەریی فەرمیی سووریا«ساناِ»، ھێزەکانی ھاوپەیمانیی ئەمریکیی بەناو دژی داعش، لە درێژەی مرۆڤ ڕفاندن و سزادانی شارومەندانی سووری لەو ناوچانەی کە لە ژێر دەستەڵاتی شەڕڤانانی کوردی سووریادان، ڕۆژی چوارشەممەش کۆمەڵێک لە خەڵکی سڤیلی سووریایان لە گوندەکانی « ئەلتیانە» و « ئەلجیعە» لە گردوپەڕی دێرۆزووری ڕۆژھەڵاتی ئەم وڵاتە ڕاپێچ کرد.\nسەرچاوە خۆجییەکان باسی ئەوەیان کردووە کە، ھێزەکانی ھاوپەیمانیی بەناو دژی داعشی ئەمریکی لە ئۆپراسیۆنی ھیلی بۆردی خۆیاندا ھەڵیانکوتایە سەر دوو ئاوایی « ئەلتیانە» و « ئەلجیعە» لە ڕۆژئاوای دێرۆزووری ڕۆژھەڵاتی سووریاو لانیکەم بیست و یەک کەس لە دانیشتووانی ئەم ناوچانەیان قۆڵبەست کردو ڕایانگواستن بۆ شوێنێکی نادیار.\nناوچەکانی لە گردوپەڕی دێرۆزوور، ڕەققە و حەسەکە لە ڕۆژھەڵات و باکووری ڕۆژھەڵاتی سووریا لە ژێر ڕکێفی ھێزەکانی سووریای دیمئوکراتیک و کوردانی سووریادایە کە لە لایەن ھێزەکانی ئەمریکییەوە داکۆکییان لێ دەکرێت.\nجەماوەری ئەم ناوچانە نەیاری ھەرچەشنە ئامادە بوونێکی سەربازیی بیانییەکان لەوانە ئەمریکان لە خاکی سووریادا بە بێ ڕەزامەندیی دەوڵەتی ناوەندیی ئەم وڵاتە. ئەمریکا بە بیانووی خەباتی دژی تاقمە تیرۆریستییەکان ھێزەکانی خۆی لە خاکی سووریادا مۆڵ داوە.\nئەمە لەشکریانی ئەمریکی لە ناوچەسەر سنوورییەکانی سووریا لەگەڵ عێراق دەستیان کردووە بە دامەزراندنی پێگەی سەربازی و ئەمەش بابەتێکە کە دەوڵەتی دیمەشق لێبڕاوانە دژایەتیی لەگەڵدا دەکات.


توێکڵی زه‌یتون نه‌خۆشییه‌کی مه‌ترسیدار له ناو ده‌بات - جام کوردی\nتوێکڵی زه‌یتون نه‌خۆشییه‌کی مه‌ترسیدار له ناو ده‌بات\nزانایانی ئیسپانیا بۆیان ڕوون بووه‌ته‌وه که توێکڵی زه‌یتون ماده‌یه‌کی تێدایه که خانه شێرپه‌نجه‌ییه‌کان له ناو ده‌بات.\nبه پێی ڕاپۆرتی جام کوردی، به پێی توێژینه‌وه‌یه‌ک که له گۆڤاری بایۆلۆژیای گه‌ردیله‌ییدا هاتووه، ده‌رکه‌وتووه که توێکڵی زه‌یتون له سه‌دا 80 ی ماده‌ی ترشی زه‌یتونی تێدایه که ئه‌مه‌ش تایبه‌تمه‌ندییه‌کی هه‌یه بۆ دواخستنی گه‌شه‌کردنی وه‌ره‌مه شێرپه‌نجه‌ییه‌کان و له‌ناوبردنی خانه‌کانی.\nچا به گه‌رمی نه‌خۆن، زیانه‌کانی بزانه\nباشترین خۆراک بۆ ئه‌وانه‌ی که زۆر شتیان بیرده‌چێته‌وه


دەقی وتەکانی بەرێز کاک مستەفا مەولوودی سکرتێری گشتیی حیزبی دێموکراتی کوردستان لە٢٢ی پووشپەڕ\nسمیناری یادی د.قاسملوو لە کانادا بۆ بەرێز خالیدعەزیزی ئەندامی کۆمیتەی ناوەندی حیزب دێموکراتی کوردستان\nدەقی وتەکانی د. کاوە مەحموود لە ٢٢ی پووشپەر\nڕێورەسمی یادی د.قاسملوو لە گۆرستانی پێرلاشێز - پاریس بەشی ٢\nروانینی رۆژ - گەندەڵییەکانی ڕێژیم هۆکاری کەوتنەوەی تڕاژیدییە لە لافاوەکاندا\nرێبازی قاسملوو، رێبازی حیزبی دێموکرات -ژیاندۆستی و هەوڵدان بۆ بەختیاریی کۆمەڵ 18 / 7 / 2019 رێبازی قاسملوو، رێبازی حیزبی دێموکرات -یەکڕیزی و یەکگرتوویی 17 / 7 / 2019 روانینی رۆژ - قاسملوو رەمزی یەکبوون 16 / 7 / 2019 رێبازی قاسملوو، رێبازی حیزبی دێموکرات -کەڵک وەرگرتن لە ڕەهەند و شێوازەکانی خەبات ٢ 16 / 7 / 2019 رێبازی قاسملوو، رێبازی حیزبی دێموکرات -کەڵک وەرگرتن لە ڕەهەند و شێوازەکانی خەبات ١ 15 / 7 / 2019\nروانینی رۆژ - بەتێرۆریست دانانی سپای پاسداران لەلایەن ئەمریکا، وڵامی حدک دوای چل ساڵ 27 / 4 / 2019 روانینی رۆژ - سپای تێرۆریستیی پاسداران، ناوێکی پڕ بە پێست 20 / 4 / 2019 لێکەوتەکانی سێڵاو وبەڵێنی درۆی دەسەڵاتداران 18 / 4 / 2019 روانینی رۆژ - نەورۆز و ڕەفتاری سیاسیی خەڵک 9 / 4 / 2019 ڕوانینی ڕۆژ -پێشەنگایەتیی کۆمەڵگەی مەدەنی لە ڕۆژهەڵاتی کوردستان 6 / 4 / 2019\nروانینی رۆژ - زیانەکانی سێڵاو وخەمساردیی کاربەدەستانی حکوومەت 4 / 4 / 2019 روانینی رۆژ - پێشەوا سەرۆکی یەکم ئەزموونی حکوومەتی کۆماری 30 / 3 / 2019 روانینی رۆژ - مەرگی سوقڕات‌ئاسای پێشەوا قازی محەممەد 29 / 3 / 2019 روانینی رۆژ - ئەم دەفرەی کە لەمێژە لێی دەڕژێ... 25 / 3 / 2019 روانینی رۆژ - شکۆی قەڵا و قەڵافەتی شار 24 / 3 / 2019\nروانینی رۆژ - خوێندنەوەیەکی سەرپێی بۆ نەورۆزی تەرەغە 16 / 3 / 2019 روانینی رۆژ - سیاسەتی دەرەوەی ئێران لە گێژاوی کێشە نێوخۆییەکاندا 13 / 3 / 2019 روانینی رۆژ - بەرەو نەورۆزێکی دیکە لە خەباتی شوناسخوازیی نەتەوەیی 10 / 3 / 2019 روانینی رۆژ - نەتەوەی کورد و چارەنووسی فاشیزمی ئیسلامی لە ڕۆژهەلاتی نێوەراستدا 6 / 3 / 2019 روانینی رۆژ - دەوڵەتی ڕووحانی لە ژێر سێبەری کۆدەتایەکی نەرمدا 2 / 3 / 2019\nروانینی رۆژ - کوردستانی بوون و رؤژهەڵاتیبوون 28 / 2 / 2019 روانینی رۆژ - سەنگەری بەرگری لە زمانی کوردی ئاوەدانتر لە هەمیشە 23 / 2 / 2019 روانینی رۆژ - کۆبوونەوەکەی وەرشۆ و سیاسەتی ئامریکا بەرانبەر بە ئێران 19 / 2 / 2019 روانینی رۆژ - با ئامانجمان ڕۆژهەڵاتی کوردستان بێ 17 / 2 / 2019 روانینی رۆژ - دەرسێک کە ئێمەی کورد لە شۆڕشی ١٣٥٧ وەرمان نەگرتوە! 13 / 2 / 2019\nروانینی رۆژ - کورد و چوار دەیە دەسەڵاتی کۆماری ئیسلامی 9 / 2 / 2019 روانینی رۆژ - کورد و چوار دەیە دەسەڵاتی کۆماری ئیسلامی 8 / 2 / 2019 روانینی رۆژ - بەرگری و بەگژداچوونەوەیەکی ڕەوا 5 / 2 / 2019 روانینی رۆژ - چل ساڵەی هاتنە سەرکاری ڕێژیمی کۆماری ئیسلامی ئێران و نەبوونی ئالترناتیڤ 4 / 2 / 2019 روانینی رۆژ - ڕۆڵ و پێگەی کۆماری کوردستان لە پرۆسەی «نەتەوەسازی»دا 28 / 1 / 2019\nروانینی رۆژ - گوتاری نەتەوەیی لە کۆماری کوردستانەوە هەتا ئێستا 26 / 1 / 2019 روانینی رۆژ - کۆمار و پێشەوامان لە ئەزموونەوە بۆ وانە 22 / 1 / 2019 روانینی رۆژ - سەربەخۆیی دواین شکۆی سیاسی نەتەوەکان 21 / 1 / 2019 روانینی رۆژ - نرخی مرۆڤ لای ئەوان 19 / 1 / 2019 روانینی رۆژ - هۆکارەکانی زاڵکردنی کەشی ئەمنیەتی بەسەر کوردستاندا 16 / 1 / 2019


قوربانییەکی شەڕی ناوخۆ بەناوی ڕۆستەم شەهید وەستا عەلی چەند رۆژێکە بێسەروشوێنە.\nقوربانییەکی شەڕی ناوخۆ بەناوی ڕۆستەم شەهید وەستا عەلی بەهۆی ڕەخنەگرتن لە پارتی و یەکێتییەوە لە تۆڕى کۆمەڵایەتى فەیسبوک ماوەی چەند رۆژێکە بێسەروشوێنە.\nڕۆستەم شەهید وەستا عەلی لە گرتەیەکی ڤیدیۆییدا کە لە تۆڕی کۆمەڵایەتی فەیسبوک بڵاوکراوەتەوە دەڵێت، ئەوەی ئەو لەبارەی مێژووی بەرپرسانی یەکێتی و پارتییەوە وتوویەتی ڕاستە و هەڕەشەی ئەوەش دەکات کە رابردوویان هەڵدەداتەوە .\nهەروەها دەشڵێت فەیسبوکەکەی هاک کراوەو بەوەش پارتی و یەکێتی و لایەنگرانیان تۆمەتبار دەکات بە هاککردنی.\nهاوکات لە گرتەیەکی ڤیدیۆیی دیکەدا کەسێک بەناوی دلاوەر دەڵێت، بەڵێنی داوە ئەگەر لەماوەی ٧٢ کاتژمێردا ڕۆستەمی شەهید وەستا عەلی ئازاد نەکرێت ئەوا بەڵگە لەسەر بەرپرسانی یەکێتی بڵاودەکاتەوە کە "کۆنە بەعسی بوون بە تایبەت بەرپرسەباڵاکانى ئێستاى یەکێتى"، بەڵام کەسوکارەکەی پێیان وتووە کە جارێک بێدەنگ بێت.\nئەو کەسە دەشڵێت، فەرماندەیی گشتی لە سلێمانی بە کەسوکارەکەیان وتووە کە لەدەرەوەی وڵاتن ئەگەر قسە بۆ ڕاگەیاندنەکان بکەن ئەوا ڕۆستەم بە هیچ شێوەیەک دەرەوە نابینێت.\nهاکات ئێن ئاڕ تی ئەو ڤیدیۆیەی ڕۆستەم عەلی بڵاوناکاتەوە بەهۆی ئەوەی هەندێک وشەی نەشیاوی تێدا بەکارهاتووە.\nدیجیتاڵ میدیای ئێن ئاڕ تی پەیوەندی کرد بە پۆلیسی سلێمانییەوە، بەڵام ڕایانگەیاند کە ئاگاداری ئەو ڕووداوە نین.\nپێشتر ئێن ئاڕ تی لە بەرنامەی لە پەیامنێرانەوە ڕاپۆرتێکی لەسەر ڕۆستەم شەهید وەستا عەلی کردووە کە بریندارێکی شەڕی ناوخۆیە و لە ڕاپۆرتەکەدا دەڵێت لە شەڕی ناوخۆدا برینداربووە و بەهۆیەوە بەشێک لە جەستەی کەمئەندام بووە.\nئاماژە بەوەش دەکات، پاش سێ مانگ لە ئەنجامدانی پرۆسەی هاوسەرگیری لە ساڵی ١٩٩٧دا لە دۆڵی هیران لەبەردەم چەند دەبابەیەکی تورکیادا بە خەستی برینداربووە و هیچ هاوکارییەکى وەک پێویست نەکراوە و بەوهۆیەوە رەخنە لە دەسەڵاتدارانى حزبەکەى و حکومەت دەگرێت.\nکۆی سه‌ردان: 17213057


Shvan Goran: پاك راگرتنی ده‌م و ددان بیره‌وه‌ری به‌هێز ده‌كات\nپاك راگرتنی ده‌م و ددان بیره‌وه‌ری به‌هێز ده‌كات\nشڤان گۆران ... توێژینه‌وه‌یه‌كی نوێ ده‌ریخست كه خۆپاراستن له نه‌خۆشی شه‌ویلگه‌كان له‌رێگه‌ى پاككردنه‌وه‌ى ددانه‌كان به‌شێوه‌یه‌كى رێكوپێك و پاككردنه‌وه‌ى كه‌لێنی ددانه‌كان له پاشماوه‌ى خۆراك به داوى تایبه‌ت ده‌بێته هۆى هێشتنه‌وه‌ی هێزی بیره‌وه‌ری مرۆڤ ته‌نانه‌ت له‌دواى ته‌مه‌نی به‌سالاچوونیش .\nتوێژه‌ران به‌م دواییه گه‌یشتنه ئه‌و رایه‌ى كه بایه‌خنه‌دان به ددانه‌كان و پاكرانه‌گرتنیان مه‌ترسی تووشبوون به نه‌خۆشییه‌كان زه‌هایمه‌ر و دڵ و شه‌كره زیاد ده‌كات .\nهه‌روه‌ها توێژه‌رانی ئه‌مه‌ریكی له كۆلێژی كۆلۆمبیا بۆ پزیشكان له نیویۆرك ده‌لێن كه نه‌خۆشی شه‌ویلگه‌كان كار ده‌كاته سه‌ر چالاكی مێشك و ده‌بێته هۆی هه‌وكردن له له‌شی مرۆڤ و لاوازبوونی بیره‌وه‌ری .\nرۆژنامه‌ى ده‌یلی میل رایگه‌یاند كه توێژینه‌وه‌كه چه‌ند كه‌سێكی شه‌ست ساڵی به‌سه‌ره‌وه گرته‌وه و له‌ده‌ره‌نجامدا بۆیان ده‌ركه‌وت كه ئه‌و كه‌سانه‌ى نه‌خۆشی شه‌ویلگه‌كانیان هه‌یه رووبه‌رووی كێشه ده‌بنه‌وه له بیرهاتنه‌وه‌ی شته‌كان له‌دواى ماوه‌یه‌كی كورت .\nدكتۆر جێمس نۆبل روونی كرده‌وه كه ئه‌و كه‌سانه‌ى نه‌خۆشی مه‌ترسیداریان له شه‌ویلگه‌كانیاندا هه‌یه له كرداره ژمێریارییه‌كاندا زیاتر تووشی هه‌ڵه ده‌بن و ناوبراو ئاماژه‌ی به‌وه‌كرد كه توێژینه‌وه‌كه 2350 ئافره‌ت و پیاوی گرته‌وه و سه‌ره‌راى ئه‌وه‌ى كه ئه‌نجامه سه‌ره‌تاییه‌كان یه‌كلاكه‌ره‌وه نه‌بوونه به‌لام به‌لگه‌ى زیاتر هه‌ن كه پشتگیری له تیۆرى په‌یوه‌ندی نێوان گرنگی نه‌دان به ته‌ندروستی ده‌م و هێزی بیره‌وه‌ری مرۆڤ ده‌كات .\nPosted by Shvan Rasool at 10:35 PM


شێرزاد شێخانى: بون و نه‌بونى حكومه‌ت به‌من چش! - WtariKurd\nشێرزاد شێخانى: بون و نه‌بونى حكومه‌ت به‌من چش!\nله‌وه‌ته‌ى حزبه شۆڕشگێڕه‌كانى كوردستان له‌دواى راپه‌رينه‌كه‌ى به‌هارى 1991 دابه‌زينه ناو شاره‌كان و، شێوازێكى سه‌قه‌تى حوكمڕانيان له‌كوردستاندا په‌يڕه‌وكرد كه سيماى سه‌ره‌كى قووڵكردنه‌وه‌ى ململانێيه ته‌قليديه‌كانى لێكه‌وته‌وه تا سنورى هه‌ڵگيرساندنى شه‌ڕى قێزه‌ونى ناوخۆوه، به‌درێژايى ئه‌و بيستو حه‌وت ساڵه‌ى حوكمڕانيه‌كه‌يان هه‌رچى به‌هاى ئه‌خلاقى جوانى كۆمه‌ڵگه‌ى كورده‌وارى و مۆڕاڵى سياسى هه‌يه له‌ناويان بردو، كلتوورێكى ناشرينى حوكمڕانييان پێشكه‌ش به ميلله‌ته‌كه‌يان كرد.\nبيروباوه‌ڕى شۆڕشگێڕايه‌تى حزبايه‌تى و به‌رخۆدانى نه‌ته‌وه‌ييان گۆڕى بۆ به‌رژه‌وه‌ندى بنه‌ماڵه‌و تاكه‌كه‌سى!. جاشايه‌تى و خزمه‌تكارى ئه‌جينداى بێگانه‌و داگييركه‌رانى كوردستان، كه‌وته پێش قوربانيدانى پێشمه‌رگه! له‌ناو كۆمه‌ڵگه‌دا چينێكى تازه‌ى ناشۆڕشگێڕو به‌رژه‌وه‌ندخوازو تا سه‌ر ئێسقان گه‌نده‌ڵ، شوێنى چيينه خه‌باتگێڕه‌كه‌ى شاخى گرته‌وه!. به‌مه‌ش به‌ها ئه‌خلاقيه‌كانى كۆمه‌ڵگاى كورده‌وارى ورده ورده به‌ره‌و داڕوخان رۆشت. له‌نه‌تيجه‌شدا بينيمان ئه‌و حزبانه‌ى له‌سه‌رده‌مى خه‌باتى شاخدا كاريان بۆ رزگارى و ئازادى ميلله‌ته‌كه‌يان ئه‌كرد، زۆر دڕندانه‌تر له‌رژێمه سه‌ركوتكه‌ره‌كانى پێشتر كه‌وتنه وێزه‌ى ميلله‌ته‌كه‌يان و هه‌مو دروشمه جوانه‌كانى شۆڕشى رزگاريخوازى ميلله‌ته‌كه‌يان له‌بن پێى خۆيان ناو، سيسته‌مێكى ديكتاتۆرييانه‌ى كورديان به‌سه‌ر ميلله‌ته‌دا سه‌پاند.\nزۆرجار ده‌سه‌ڵاتى خۆبه‌ڕێوه‌به‌رى كوردى چه‌ند هه‌نگاوێكيش پێش رژێمه سه‌ركوتكه‌ره‌كانى پێشتريش كه‌وتون، بۆ نمونه ده‌سه‌ڵاتى ديكتاتۆرى سه‌دام سه‌ربارى سروشتى شوفێنيزم و ره‌گه‌زپه‌رستييه‌كه‌ى، به‌ڵام تا ئه‌و ئه‌ندازه‌يه‌ش بێويژدان نه‌بو ده‌ست بۆ قووتى خه‌ڵكى كوردستان به‌رێ، به‌ڵام ده‌سه‌ڵاتى كوردى سه‌ربارى دزين و تاڵانكردنى سامانى ميلله‌ته‌مان، سڵى له‌وه‌ش نه‌كرده‌وه ده‌ست بۆ قووتى مناڵى كورد ببات و سێ به‌شى مووچه‌ى فه‌رمانبه‌ره‌كان لووش بكات!.\nبه‌درێژايى هه‌شت كابينه‌ى حكومه‌تى هه‌رێم له‌ماوه‌ى بيستوحه‌وت ساڵدا، ده‌سكه‌وتێكى ئه‌وتۆمان نه‌بينى كێشه ژياريه‌كانى ميلله‌ته‌كه‌مان چاره‌سه‌ر بكات، به‌تايبه‌تيش كێشه خزمه‌تگوزاريه‌كانى وه‌كو كاره‌باو ئاوو رێگاوبان و ته‌ندروستى وكشتوكاڵ و… هتد. له‌وڵاتێكى نه‌وتفرۆشدا، حكومه‌ت ناتوانێ ته‌نها يه‌ك به‌رميل نه‌وتى سپى بۆ ماڵى هاوڵاتيانى ناوچه شاخاوييه‌كان دابينبكات، به‌ناچارييه‌وه ده‌ست بۆ سامانى دارستان ئه‌به‌ن بۆ خۆ گه‌رمكردنه‌وه، ئه‌مه‌ش كاره‌ساته به‌سه‌ر ژيينگه‌وه. له‌هه‌رێمێكدا كه پێش حه‌فتا ساڵ نيوه‌ى خۆراكى عيراقى له‌گه‌نم و جۆى ناوچه‌ى قه‌راجى هه‌ولێره‌وه دابينده‌كرا، ئێستا وايلێهاتوه گه‌نم و جۆ‌كه‌ى له ده‌ره‌وه به دراوى قوڕس ئه‌كڕێ، ته‌ماته‌و كه‌ره‌وزو په‌تاته‌و هه‌نارو سێوه‌كه‌شى له‌ده‌ره‌وه‌ى وڵات هاورده ئه‌كات.\nله‌م كه‌ينو به‌ينه‌دا حزبه فاشيله‌كانى ده‌سه‌ڵاتى كوردى دێن باسى دواكه‌وتنى پێكهێنانى كابينه‌ى نۆيه‌مى حكومه‌تى هه‌رێممان بۆ ئه‌كه‌ن. هه‌ندێكيان فرمێسكى تميساحاويشمان بۆ ئه‌ڕێژن گو‌ايه دواكه‌وتنى حكومه‌ت زه‌ره‌ره به به‌رژه‌وه‌ندى ميلله‌ت ئه‌گه‌يه‌نێ، من نازانم حكومه‌ت تا ئێستا چ خێرێكى بۆ ميلله‌ت هه‌بوه، هه‌تا پێشكه‌وتن و دواكه‌وتنى په‌يوه‌ست بێت به به‌رژوه‌ندى خه‌ڵكه‌وه؟! .\nئێستاش به‌م هه‌مو سامانى ژێرخاك و سه‌رخاكى كوردستانه‌وه، ئه‌گه‌ر به‌غدا مووچه‌ى فه‌رمانبه‌ران نه‌نێرێ، حكومه‌ته بنكه فراوانه‌كه‌مان ئه‌بێ ده‌سته‌سڕ رابخات له‌به‌ر ده‌ركى مزگه‌وته‌كانه‌وه بۆ كڕينى به‌نزێنى سه‌رۆكه‌كه‌يان!. ئه‌وان په‌له‌ى پۆستو ئيمتيازه‌كانى خۆيانن، نه‌وه‌ك به‌رژه‌وه‌ندى ميلله‌ته‌كه‌يان، كه هيچ سوودو قازانجێكى له‌هه‌ر هه‌شت كابينه‌كه‌ى پێشتردا نه‌بينيوه، تا بگاته سه‌ر كابينه‌ى نۆيه‌مه‌وه.\nدواى ئه‌وه‌ش ئه‌مه‌وێ بپرسم، ئاخۆ جياوازى نێچيرڤان بارزانى و مه‌سرور بارزانى له‌چيدايه كه هه‌ردوكيان كوڕى يه‌ك بنه‌ماڵه‌و په‌روه‌رده‌ى يه‌ك حزب و خاوه‌ن يه‌ك به‌رنامه‌ى وێرانكارى هه‌رێمه‌كه‌يانن؟!. ئه‌م جێگۆڕكێيه‌ى نێچيرڤان و مه‌سرور په‌يوه‌ندى به ململانێى ناوخۆيى بنه‌ماڵه‌كه‌يانه‌وه‌يه، هيچ په‌يوه‌ندى به به‌رنامه‌ى حزبه‌كه‌يانه‌وه نيه، ئيدى ئه‌بێ چى هه‌بێ ببێته مايه‌ى دڵخۆشى ميلله‌ت ئه‌گه‌ر زووتر مه‌سرور ببێت به سه‌رۆكى حكومه‌ت و نێچيرڤانيش ببێته سه‌رۆكى هه‌رێم و مه‌سعود بارزانيش ببێته مه‌رجه‌عى باڵاو مورشيدى ئه‌علاى جه‌مهورى كوردستان؟!.\nعه‌يب نه‌بێ به ژنه دۆمه‌كه‌يان وت” دموچاوت ره‌شه”. ئه‌ويش له‌وه‌ڵامدا وتى” سه‌رم بخوا هه‌ر ئه‌مه‌م هه‌يه”؟!.


:: KDPMR :: - راگەیەندراوێک لە نووسینگەی راوێژکاری ئەنجومەنی ئاسایشی هەرێمی کوردستانەوە\nلوقمان فەیلی سەفیری پێشووی عێراق لە واشنتۆن لە لێدوانێکیدا کە لە چەند کەنالێکدا بڵاوبۆتەوە باسی لەوە کردووە، کە ئیدارەی ئەمەریکا دژایەتیی خۆیان بۆ پرسی ریفراندۆم و سەربەخۆیی ھەرێمی کوردستان بە بەرێز مەسرور بارزانی راوێژکاری ئەنجوومەنی ئاسایشی ھەرێمی کوردستان راگەیاندووە.\nلیرەدا بۆ ڕای گشتیی ڕوون دەکەینەوە، کە لە ھەموو ئەو دانیشتنانەی راوێژکاری ئەنجوومەنی ئاسایشی ھەرێمی کوردستان لەگەل بەرپرسە باڵاکانی ئیدارەی ئەمەریکای ھەبووە، ئەوەی بەدیکراوە پاڵپشتی و ھاوسۆزیی لایەنی ئەمەریکی بووە بۆ خواستەکانی گەلەکەمان و ھەردوولاش جەختیان لەوە کردۆتەوە، کە ھەموو پرس و کێشەکان بە لەیەکتر تێگەیشتن و بە شێوازی ئاشتیانە چارەسەر بکرێن.\nسەفیری پێشووی عێراق نە بەشداری کۆبوونەوەکان بووە و نە ئاگاداری ناوەرۆکی ئەو کۆبوونەوانە بووە، ناوبراو بریکاری ئیدارەی ئەمەریکاش نیە، کە لە جیاتی ئەوان لێدوان بدات. بێگومان ئیدارەی ئەمەریکا کەناڵی خۆی ھەیە ھەڵویستی فەرمیی ئەو وڵاتە رابگەیەنێت و تا ئێستاش لێدوانی لەو چەشنە لە لایەن ئیدارەی ئەمەریکاوە رانەگەیەندراوە.\nبابەتی ریفراندۆم وپرسی سەربەخۆییش پەیوەندیی بە خواستی گەلەکەمانەوە ھەیە و بڕیاردەری کۆتاییش لەم پرسەدا ھەر ھاووڵاتیانی کوردستانن.\nنووسینگەی راوێژکاری ئەنجوومەنی ئاسایشی ھەرێمی کوردستان


ئاژانسی ده نگو باسی کوردستان: 🔺٨۰ سەندیکای کرێکاری جیهان خوازیاری ئازادی چالاکانی کرێکاری و سینفی لە ئێران بوون\n🔺٨۰ سەندیکای کرێکاری جیهان خوازیاری ئازادی چالاکانی کرێکاری و سینفی لە ئێران بوون\n٨۰ سەندیکای کرێکاری جیهان لە نامەیێک بۆ ڕێبەری کۆماری ئیسلامی، خوازیاری ئازادی هەموو چالاکانی کرێکاری و سینفی، ڕۆژنامەنووسانی زیندانی و دەسبەسەرکراوانی حەفت تەپە بوون.\nبەپێ ڕاپۆرتی سەندیکای کرێکارانی کۆمپانیای یەکەی ئۆتۆبووسڕانی تاران و دەوروبەری، ئەم سەندیکایانە ئیدانەی دەسبەسەرکردن و ئازار و ئەشکەنجەی دەسبەسەرکراوانی ڕۆژی جیهانی کرێکار و بەندکراوانی حەفت تەپەیان کرد.\nلەم نامەدا ڕخنە لەو تۆمەتە ئەمنییانە گیراوە کە دراوەتە پاڵ ئانیشا ئەسەدۆڵاهی، عاتفە ڕەنگڕێز و ندا ناجی لە چالاکانی کرێکاری و هەروەها مەرزییە ئەمیری، ڕۆژنامەنووسێک کە لە کۆبوونەوەی ڕۆژی جیهانی کرێکار دەسبەسەرکراوە و هەروەها ساناز ئەڵاهیاری، ئەمیر حۆسەین محەمەدی فەرد، ئیسماعیل بەخشی و سپیدە قۆلیان کە لە دەسبەسەرکراوانی حەفت تەپە بوون.\nئەم ٨۰ سەندیکای کرێکارییە هەروەها داوایان کردووە کە ڕێز بۆ ئەو پەیمانە نێودەوڵەتییانەی دانێن کە واژۆیان کردووە، وەک مافی پێکهێنانی یەکێتی سەربەخۆ، بەڕێوەبردنی کۆبوونەوە، مانگرتن و پێکهاتە کۆمەڵییەکان.\nله لایه‌ن ئاژانسی ده نگو باسی کوردستان ajansknews kl. ۵/۰۹/۱۳۹۸ ۱۲:۴۱:۰۰ قبل‌ازظهر


"له به‌رژه‌وه‌ندى هاووڵاتيیان بڕیارى فراوانكردنى رێگه‌وبانى مه‌رزى شوشمێمان دا" | تۆڕی هەواڵی سلێمانی\nشه‌ممه, حوزه‌یران 19\nHome›هەواڵ›کوردستان›“له به‌رژه‌وه‌ندى هاووڵاتيیان بڕیارى فراوانكردنى رێگه‌وبانى مه‌رزى شوشمێمان دا”\n“له به‌رژه‌وه‌ندى هاووڵاتيیان بڕیارى فراوانكردنى رێگه‌وبانى مه‌رزى شوشمێمان دا”\nنوخشە ناسیح، قایمقامی قەزای ناوەندی پارێزگای هەڵەبجە | فۆتۆ: SNN\nقایمقامی قەزای ناوەندی هەڵەبجە رایگه‌یاند: لەگەڵ قایمقامی شاری پاوەی ڕۆژهەڵاتی كوردستان بڕیارماندا رێگه‌وبانه‌كانى مه‌رزى شوشمێ هه‌ریه‌كه‌و له سنوورى خۆیه‌وه فراوانتر بكرێن.\nنوخشە ناسیح، قایمقامی قەزای ناوەندی پارێزگای هەڵەبجە بە SNNی راگەیاند: “لەگەڵ ئەوەی لایەنی ئێرانی بڕیاری بەفەرمی ناساندنی مەرزی شوشمێ – تەویڵەیان لە سنووری ناوچەی هەورامانی پارێزگای هەڵەبجە دەركردووە، بەڵام ئەو بابەتە تا ئێستا لەلایەن حكومەتی عێراقییەوە رەزامەندی لەسەر نەدراوە، لەڕووی یاسایشەوە بڕیاریاندا لەسەر بەفەرمی ناساندنى دەروازە سنوورییەكان لە دەسەڵاتی حكومەتی عێراقیدایە”.\nوتیشى: “تا ئێستا چەندین جار سەردانی لایەنی ئێرانیمان كردووە و بە پێچەوانەشەوە لایەنی ئێرانیش سەردانی ئێمەیان كردووە بۆ چارەسەركردنی كێشە و گرفتەكان، دوێنێش پێشوازیمان لە قایمقامی قەزای پاوە كرد لە مەرزی شوشمێ، هەردوولامان لەسەر ئەوەرێككەوتین كە ئێمە لە دیوی خۆمانەوە و ئەوانیش لە دیوی خۆیانەوە دەستبكەين بە فراوانكردنی رێگه‌وبانەكان و چارەسەركردنی گرفتەكانی هاتووچۆی ئۆتۆمبێل و بازرگانان كە ئەمەش لە بەرژەوەندی هەردوولاماندا دەبێت”.\nقایمقامی قەزای ناوەندی پارێزگای هەڵەبجە ئەوەشی خستەڕوو: “جگە لە مەرزی شوشمێ مەرزی پشتە لە سنووری ناحییەی بەمۆش بەهەمان شێوە بڕیاری بە فەرمی ناساندنى هەیە بۆ ئەو مەبەستەش لە چەند مانگی رابردوودا لیژنەیەكی باڵای حكومەتی عێراقی بەشێوەیەكی مەیدانی سەردانی هەردوو مەرزی شوشمێ و پشتەیان كرد بە مەبەستی بڕیاردان لەسەر بە نێودەوڵەتی كردنی ئەو مەرزانە، بەڵام تا ئێستا حكومەتی عێراقی بڕیاری كۆتایی لەسەر نەداوە، چەند مانگێكیشە ئێران بڕیاریداوە كە مەرزی شوشمێ بە فەرمی بناسێنێت”.\n“ماوه‌ى 12 كاتژمێره كاره‌باى نیشتمانى له ئیداره‌ى ڕاپه‌ڕین بڕاوه”\nنوێنه‌رایه‌تی سلێمانی لیژنه‌ی ئۆڵۆمپی كوردستان كاره‌كانی موای تای هه‌ڵپه‌سارد\nسەرۆکی هەڵبژێردراوی ئێران راسپاردەیەکی داوەتە لایەنەکانی هەرێم\nئه‌بوبه‌كر هه‌ڵه‌دنى: هه‌موو پرده‌كانمان له‌گه‌ڵ پارتى نه‌پچڕاندووه\nباشترین و خراپترین یاریزانی ریاڵ مەدرید بەرامبەر بە ریاڵ بیتس دیاری کرا\nڤینسیۆس:پەیوەندیم لەگەڵ بنزیمە زۆر باشە\nجۆو بایدن: ناهێڵین ئێران ببێتە خاوەنی چەکی ئەتۆمی


ژمارەی تووشبوانى كۆرۆنا لە جیهان لە 121 ملیۆن نزیك دەبێتەوە - تۆڕی میدیایی خەڵک\nئامارێكی نوێی تووشبوون بە ڤایرۆسی كۆرۆنا بڵاودەكرێتەوە، و بەپێی ئامارەكەش ژمارەی تووشبوون بە ڤایرۆسی كۆرۆنا لە جیهاندا 120 ملیۆن 700 هەزار كەسی تێپەڕاند.\nبەپێی دوایین ئاماری تایبەت بە پەتا جیهانییەكە، ئەمڕۆ سێ شەممە، ژمارەی تووشبوان بۆ 120 ملیۆن و 772 هەزار و 82 كەس بەرزبۆوە.\nهەر لەو چوارچێوەیەدا ژمارەی حاڵەتەكانی گیانلەدەستدا گەیشتە دوو ملیۆن و 672 هەزار و 99 كەس، ئەوانەی پەتاكەشیان پەڕاندووە و چاكبوونەتەوە، گەیشتنە 97 ملیۆن و 418 هەزار و 229 كەس.\nخەڵك پەیوەندییەكان گشتییەكان لە وەزارەتی تەندروستی ئێران ڕایدەگەیەنێت، لە 24 كاتژمێری ڕابردوودا زیاتر لە 10 هەزار و 485 تووشبووی نوێ بە ڤایرۆسی…\nكەنەدا هاوكاری سەربازی گەیاندە ئۆكرانیا\n23 شوبات 2022 10.05 am\nخەڵك- ڤیان حەسەن بەهۆی گرژی و ئاڵۆزییەكانی لەگەڵ ڕوسیا، ئۆكرانیا “یارمەتی سەربازی لە كەنەداوە پێگەیشت.\nئەمساڵ، قازانجی كۆمپانیای كانون 22% زیاد دەكات\n22 نیسان 2022 11.45 pm\nخەڵك- كۆمپانیای كانون (Canon) پێشبینی دەكات قازانجی دارایی ئەمساڵی بگەیەنێتە ١،٩٤ ملیار دۆلار.\n09 شوبات 2022 5.15 pm\nخەڵك – وەزارەتی تەندروستی عیراق ڕایدەگەیەنێت، 4681 حاڵەتی نوێی تووشبوون بە ڤایرۆسی كۆرۆنا تۆماركراوە، 6000 كەسیش…


Seem the love I've known has always been\nGuess that's why now\nI teased at life as if it were a foolish g ame\nیه‌ک: التفكیر اشتغه‌ل ...اشتغه‌ل. الرجال ... الرجال ..(Be quiet). التفكیر .. شغال .. شغال ...\nدوو: الاول كلام هه، سه‌به‌ق ته‌فكیر هه، (So typical) نسا, نسا... امرا, امرا ...\n- مـزگێـنی: جیاوازی نێوان ژن و پیاو، به شێوه‌یه‌کی زانستی سه‌لماندرا. لێـــــره بیبینه!\nـ دڵنیام ده‌یان و سه‌دان ژن و پیاو تا ئێستا به‌م گۆرانییه سه‌مای "بابا کرم"یان کردووه\nجا با فه‌رمووده‌کانی شێخ جاسمی گوگوولی مووگوولی له عه‌رز نه‌ده‌م، ده‌ڕۆم پێش باقی الکه‌لامه‌کانم که‌مه‌ک التفکیر ده‌که‌م ... پیاوانه!\n"But I have my Swedish Leg"\nئه‌مڕۆ ده‌گه‌ڵ سارا و ئاننا كارین دانیشتبووین خه‌ریكی نووسینی ئاخر ئاخر ئاخر كاری ئه‌م تێرمه بووین. له ڕاستیدا ئه‌وان ده‌یاننووسی و من له ناو كتێبه‌كاندا به دوای تئوری و مئوری داده‌گه‌ڕام. به هه‌ر حاڵ، له شوێنێک ئه‌و به‌ڕێزه‌ی وڵامی پرسیاره‌كانی ئێمه‌ی دابووه، باسی به هه‌ڵه به‌كاربردنی وشه‌کانی له سه‌ره‌تای پرۆسه‌ی فێربوونی زمانێكی تازه‌دا كردبوو ... كه چی به جێگه‌ی چی به‌كار هێناوه! ئاننا كارین دایه قاقای پێكه‌نین، كه‌وتبووه بیری براكه‌ی كه كاتی فێربوونی زمانی ئینگلیسی هه‌ڵه‌ی ئاوای كردبوو. ئاننا کارین گێرایه‌وه ئه‌و کاته‌ی براکه‌ی سێنزده چوارده ساڵی ده‌بێت, هه‌موو بنه‌ماڵه سه‌فه‌ری ده‌ره‌وه‌ی وڵات ده‌كه‌ن، كه ده‌گه‌نێ، له فرۆكه‌خانه پۆلیس دێته پێش:\nپۆلیس ڕوو له كاكی برا: -?Do you have a passport\nكاكی برا: Oh, No, but I have my swedish Leg.\nچه‌ند ساتێک ده‌بێت كچه‌كان ڕۆیشتوونه‌ته‌وه و من هه‌ر خه‌ریكم له ناو كتێبه‌كاندا به‌دوای تئوری و مئوریدا ده‌گه‌ڕێم، ئێستا كه ویستم هه‌ستم دیم هه‌ر دوو لاقم ته‌زیوه ... كه‌وتمه پێكه‌نین، به خۆم گوت: Oh No... My swedish legs ...\nLeg كورت كراوه‌ی legitimation-ه له زمانی سوئدی دا كه مانای identification paper یان هه‌مان identity card ده‌دات. هه‌ر وه‌ک ده‌بینن Leg به ئینگلیسی خواشی ده‌گه‌ڵ Leg به سوئدی یه‌ک نییه!\nسه‌یره، هه‌ندێ كه‌س باوه‌ڕیان كردووه جنێودان و بێ ڕێزی كردن ته‌نیا هه‌ر ئه‌وه‌یه دایک و خوشک و كه‌س و كارت ئه‌ودیو ئه‌و دیو بكه‌ن... هێشتا تێناگه‌ن ناو وه‌دووخستن و مۆر له ناوچاوان دانیش گه‌وره‌ترین بێ ڕێزییه به مرۆڤ ...\nهه‌موو جارێ كه بانگم ده‌كات "له‌یــــلا"، له قووڵایی دڵه‌وه حه‌ز ده‌كه‌م وڵام بده‌مه‌وه "گیان!" و هه‌موو جارێ وه‌بیرم دێته‌وه نابێت. نه ئه‌و "گیان" گووتنانه‌ی من قه‌ت بۆ ئه‌وی ئاشكرا ده‌كات چ هه‌ستێكم هه‌یه و نه وشه‌كانی ئه‌و بۆ من ئاشنان! ... له خۆم ده‌پرسم ده‌ی ئاخر كه‌چی، كاتێ نه ئه‌و به زمانی من خۆشه‌ویستی ده‌كات، نه دڵی من له زمانی خۆشه‌ویستی ئه‌و تێده‌گات...\nماڵپــه‌ڕی د. ڕۆیا تلووعی\nچه‌ند ڕۆژه بیر ده‌كه‌مه‌وه مه‌گه ئه‌و سه‌فه‌ره چییه وا منی به خۆیه‌وه سه‌رقاڵ كردووه؟ هه‌رچی سه‌روبه‌ندی سه‌فه‌ره‌كه‌م نزیكتر ده‌بێته‌وه پرسیاری هاوڕێكانم به لامه‌وه قورستر و وڵامدانه‌وه‌یان سه‌ختتر ده‌بێته‌وه. هه‌رچی ڕۆژی ڕۆیشتن نزیكتر ده‌بێته‌وه دڵه كووته‌كانی من زۆرتر ده‌بێت. خۆم وه‌ك منداڵێک دێته پێش چاو كه تازه خه‌ریكه فێری ڕۆیشتن و قسه كردن ده‌بێت. ئه‌وه ڕێک ئه‌و هه‌سته‌یه من هه‌مه. هه‌ست ده‌كه‌م ده‌بێ سه‌ر له نوێ خۆم فێركه‌مه‌وه كه چۆن بڕۆم و چۆن ببینم و چی ببینم. چۆن قسه بكه‌م و ده‌گه‌ڵ كێ قسه بكه‌م ...\nپرسیاره‌كانی ئاننا هه‌ندێ بیری تازه‌م له لا زیندوو ده‌كاته‌وه. هه‌ندێ شت كه خۆم هیچ بیرم لێ نه‌كردبووه. تینا و ئانێلی و ڕۆلا هه‌ر پرسیارێكم لێ ده‌كه‌ن له وڵامدا ته‌نیا ده‌توانم بڵێم "چاوه‌رێ بن، پێتان ده‌ڵێمه‌وه" ...\nهه‌ست ده‌كه‌م ده‌چمه شوێنێک كه مرۆڤه‌كانی له پشت دیوارێكی شووشه‌وه ده‌توانم ببینم و ته‌نانه‌ت بیانبیستم به‌ڵام زۆر ده‌ترسم نه‌توانم هه‌ستیان پێ بكه‌م.\n"ژنان و پیاوان بۆ یه‌كترین سازكراون. به‌ڵام پێویستییان به یه‌كترین له یه‌ک ناچێت. ئێمه‌ی پیاو بێ ژنان زۆرتر به‌رگه ده‌گرین تا ژنان بێ ئێمه. ئه‌وان گرێدراون به هه‌ستی ئێمه، به ئه‌و بایه‌خه‌ی بۆ تواناییه‌كانیان دا‌ده‌نێین، به ئه‌و سه‌رنجه‌ی به جوانی و پاكداوێنیان ده‌ده‌ین. بۆیه په‌روه‌رده كردنی ژنان ده‌بێ به‌ته‌واوی له به‌رژه‌وه‌ندی پیاوان دابێت و بۆ ڕازی كردنی پیاوان. بۆ ئه‌وه‌ی قازانجیان بۆ پیاو هه‌بێ و بۆ ئه‌وه‌ی خۆشه‌ویستی و ڕێزی پیاوان وه‌چنگ بێنن ... بۆ ئه‌وه‌ی هه‌م ڕێبه‌ر بن و هه‌م خه‌مڕه‌وێن و هه‌م ژیان به كامی پیاو شیرن و خۆش بكه‌ن"\nله كتێبی " امیل" له نووسینی ژان ژاک روسو، ڕوناكبیری به‌ناوبانگ، به‌دوای ئه‌م وتانه‌دا بگه‌ڕێن!\nEmile - On Education\nهه‌ر ئيستا له ئێران کوڕێکی گه‌نجی بیست و چه‌ند ساڵه، ئه‌وه یه‌ک دوو ساڵه له به‌ند کراوه چوونکه ده‌ڵێن قسه‌ی به خامنه‌ای گوتووه. له باشوور نووسه‌رێک له به‌ند ده‌کرێ چوونکه ڕه‌خنه‌ی له سه‌رانی ده‌سه‌ڵات گرتووه، نووسه‌رێکی تر هه‌ره‌شه‌ی کووشتنی ئیسلامییه‌کانی له سه‌ره چوونکه باسی سێکس و ژن و شه‌رعی کردووه... حیزبێکی سیاسی ڕۆژهه‌لاتی کوردستان، ئه‌و ئه‌ندامانه‌یی ڕه‌خنه له حیزب ده‌گرن، یه‌که یه‌که "ته‌علیق" ده‌کات، له یه‌كێ له ئازادترین وڵاتانی دونیا ئه‌ندامه‌كانی هه‌مان حیزب به ناوی نه‌هێنی، بیروڕای خۆیان ده‌رده‌بڕن .... مه‌خابن نموونه‌ی ئاوا دڵته‌زێن یه‌كجار زۆره...\nبۆ زاخاوی مێشکیش که بووه، چاوێک له‌م کلیپانه بکه‌ن با له‌بیرمان نه‌چێته‌وه ئازادی ده‌ربڕینی بیروباوه‌ڕ چۆنه و چییه... به‌تایبه‌ت ئه‌وه‌ی یه‌که‌میان له کیس مه‌ده‌ن!\nبووش و بووش\nنازانم دڵم بۆ ته‌نیاییه‌كانی خۆم بسووتێ یان بۆ باخچه‌كانت كه هه‌تیوو ماونه‌ته‌وه! نازانم دڵم بۆ خۆم بسووتێ كه بیری ده‌نگت ده‌كه‌م یان بۆ ڕێحانه‌كانی باخچه بچووكه‌كه‌ت كه ژاكاون؟ نازانم زۆرتر بیری ئه‌و به‌یانییانه ده‌كه‌م كه ده‌هاتییه‌وه و ماڵ پڕ‌ده‌بوو له بۆنی نانی گه‌رم یان ئه‌و ئێوارانه‌ی سه‌رپه‌نجه‌كانت بۆنی گڵی لێ ده‌هات ... نازانم له چی توڕه‌م! له‌وه كه خوو به نه‌بوونت ناگرم؟ له‌وه كه بێ من ژیایی و بێده‌نگ ڕۆیشتی؟\nڕۆژێكی خۆش نییه! توڕه‌م و دڵته‌نگتم و بیرت ده‌كه‌م و تۆش لێره نیت و منیش عاده‌ت به نه‌بوونت هه‌ر ناگرم!\nڕۆژی تۆیه ئه‌مڕۆ. پیرۆزه!


محه‌مه‌د حاجى مه‌حمود له دیدارێکى تایبه‌تى جه‌ماوه‌رنیوز هێما بۆ ئه‌وه ده‌کات " عێراق به‌هێز نییه و لاوازه له‌به‌ریه‌ک هه‌ڵوه‌شاوه، به‌ڵام کوردیش بارودۆخى له به‌غدا باشتر نییه، بۆیه پێویستى به به‌غدایه و باشتر بوایه‌پێویستى به به‌غدا نه‌ده‌بوو ئه‌ویش ده‌گه‌ڕێته‌وه بۆ په‌رته‌وازه‌بونى هێزه سیاسییه‌کان هه‌ریه‌که بۆ خۆى شتێک ده‌کات ئه‌وه وایکردووه کورد بێهێزبێت له‌به‌رامبه‌ر به‌غدا".\nخۆپیشاندان مافێکى ئاسایى و یاسایى خه‌ڵکه\nله‌باره‌ى ئه‌نجامدانى خۆپیشاندا محه‌مه‌د حاجى مه‌حمود هێماى بۆ ئه‌وه کرد خۆپیشاندان مافێکى ئاسایى و یاسایى خه‌ڵکى ئه‌م وڵاته‌یه . خه‌ڵک پێویسته داواى مافى خۆى بکات، حکومه‌ت بۆ حکومه‌ته ئه‌بێت خزمه‌تى خه‌ڵک بکات په‌رله‌مان ده‌بێت یاسا ده‌ربکات، به‌ڵام لێره‌دا کێشه‌یه‌کمان هه‌یه ده‌ستوورمان نییه که ده‌ستوورت نه‌بێت له‌م وڵاته یاساکان ڕێکناخرێت که یاسا ڕێکنه‌خرا ده‌سه‌ڵاتى جێبه‌جێکردن و یاسا دانان و دادوه‌رى له‌یه‌ک جیا ناکرێته‌وه که ئه‌مانه جیا نه‌کرانه‌وه به مه‌زاج کار ده‌کرێت که مه‌زاجیش بوو وه‌ک ئێستا لێدێت بۆ دواى 30 ساڵ نه‌توانین خۆمان موچه‌ى خۆمان بده‌ین و چاوه‌ڕوانى به‌غداى هه‌ڵوه‌شاوه‌ى بێ سه‌روبه‌ره‌وه داوا بکه‌ین له‌وانه‌وه موچه‌مان بۆبێت، بۆیه ئێمه پێویستمان به ده‌ستووره ئێستاش، ناڵێم ده‌ستوور هه‌موو شتێک ده‌کات, به‌ڵام مه‌رجه‌عیه‌تێکت هه‌یه، ئێستا به‌غدا پاره‌که ده‌بڕێت ده‌ڵێن خۆ له ده‌ستووردا تێدا نییه پاره ببڕدرێت, گه‌ر تێدا بێت قسه‌ى نامێنێت, ئێمه ده‌ستورمان هه‌بێت ئه‌مانه‌مان بۆ جیا ده‌کاته‌وه.\nئه‌و حزبانه‌ى له ناو ده‌سه‌ڵات بوون وایان ده‌زانى ده‌سه‌ڵاته‌که‌یان که‌مده‌بێته‌وه\nله باره‌ی كۆنه‌بونه‌وه‌ی لایه‌نه سیاسییه‌كان محه‌مه‌د حاجی مه‌حمود ڕایگه‌یاند کۆبونه‌وه‌ى لایه‌نه سیاسییه‌کان گرنگه چونکه حکومه‌ت له‌لایه‌نه سیاسییه‌کان پێکهاتووه ,پێویسته لایه‌نه سیاسییه‌کان کۆببنه‌وه, به‌ڵام له‌ڕاستیدا ده‌بێت ئه‌نجومه‌نێکى سیاسى له هه‌رێمى کوردستان هه‌بێت ، ئه‌و ئه‌نجومه‌نه سیاسییه لایه‌نه سیاسییه‌کان کۆببنه‌وه پێکه‌وه پێشنیاره هه‌رچى هه‌یه بیخه‌نه به‌رده‌م حکومه‌ت و په‌رله‌مان خۆى له‌ئه‌سڵدا ده‌بێت ئه‌نجومه‌نێکى سیاسى له هه‌رێمى کوردستاندا هه‌بێت، ده‌سه‌ڵاتى سیاسى هه‌بێت و هه‌تا به یاسایش ئه‌و ئه‌نجومه‌نه دروستبکرێت، به‌ڵام ئه‌وه ڕه‌نگه ڕێگه نه‌گرێت له کارى جێبه‌جێکردن و یاسا دانان. ئێستا ئه‌و ئه‌نجومه‌نه نییه که ئه‌و ئه‌نجومه‌نه نه‌بوو حزبه‌کانیش هه‌ریه‌که و بۆخۆى نه‌یانتوانیوه پێکه‌وه له چوارچێوه‌ى به‌ره‌یه‌کدا کۆببنه‌وه پێکه‌وه یه‌ک هه‌ڵوێست و یه‌ک ڕاى سیاسیان هه‌بێت، هه‌ندێک جار له حکومه‌تدا کۆده‌بنه‌وه، تائێستا حکومه‌ت خۆى کاره‌کان ده‌کات له‌گه‌ڵ به‌غدا و شوێنه‌کانى تر وه‌فده‌کان حکومه‌ته و لایه‌نه سیاسییه‌کان زۆر به‌که‌مى یاخود تێدا نییه له ماوه‌ى ڕابردوو یه‌ک دوو کۆبونه‌وه‌یه‌ک کرا له‌گه‌ڵ سه‌رۆکى هه‌رێم حزبه سیاسییه‌کانى کۆکرده‌وه، به‌ڵام یه‌ک دوو جار بوو ئه‌ویش کۆتایهات پێده‌چوو هه‌ندێک له حزبه‌کان حه‌زیان نه‌ده‌کرد به تایبه‌تى ئه‌و حزبانه‌ى له ناو ده‌سه‌ڵات بوون وایان ده‌زانى ده‌سه‌ڵاته‌که‌یان که‌مده‌بێته‌وه حزبه سیاسییه‌کان به‌شدارى بکه‌ن یان هه‌ندێک له حزبه سیاسییه‌کان ئاماده‌نه‌بوون له‌گه‌ڵ هه‌ندێکى تردا دابنیشن ئه‌وانه وایکرد حزبه سیاسییه‌کان نه‌توانن کۆبونه‌وه بکه‌ن و که نه‌توانن کۆببنه‌وه یه‌ک هه‌ڵوێستى سیاسى نابێت.\nكورد ده‌بێت نه‌وت و غازى خۆى بفرۆشێت\nله‌باره‌ى ڕێکه‌وتنى 50 ساڵه‌ى هه‌رێم له‌گه‌ڵ تورکیا محه‌مه‌د حاجى مه‌حمود وتى ئێمه ئاگادارى ڕێکه‌وتنى 50 ساڵه‌ى نه‌وتى هه‌رێم و تورکیا نین ، چونکه ئه‌وه کاتى خۆى حکومه‌ت کردویه‌تى یان پارتى دیموکراتى کوردستان و یه‌کێتى نیشتمانى کوردستان کردویانه ئه‌وان ئاگادارى مه‌له‌فى نه‌وتن، ئێمه ئاگادارى ده‌رهێنان و فرۆشتنى نه‌وت نین ، به‌ڵام من بۆخۆم ڕاموایه کورد ده‌بێت نه‌وت و غازى خۆى بفرۆشێت ئه‌وه یه‌کێکه که بتوانێت له‌سه‌ر پێى خۆت بوه‌ستیت . ئه‌توانیت داهاتى خۆتت هه‌بێت، ده‌ڵێم له ماوه‌ى 29 ساڵى ڕابردوودا یه‌کێک له ئیشه‌کانى ئه‌م حکومه‌ته که باشبوبێت ئه‌و ڕێکه‌وتنه‌یه له‌گه‌ڵ تورکیا بۆ ماوه‌ى 50 ساڵه کردویه‌تى، چونکه ئه‌وه زۆر گرنگ بوو بۆ کورد، خوزگه له‌گه‌ڵ ئێران و ئه‌مریکا و ئه‌وروپاشدا حکومه‌تى هه‌رێم ڕێکه‌وتنى بۆ 50 ساڵ بکردایه، ئێمه له باتى ئه‌وه‌ى چاوه‌ڕێى دوو ده‌بابه و دوو فڕۆکه‌ى ئه‌و وڵاتانه‌ى که بێن به‌رگریمان لێبکه‌ن که تۆش له‌گه‌ڵ کۆمپانیایه‌کى گه‌وره‌ى ئه‌مریکا و ئه‌وروپا و ئێران و تورکیا ڕێکه‌وتیت له‌سه‌ر کۆمه‌ڵێک شت ئه‌وکاته ئه‌و ئه‌تپارێزێت نه‌ک چاوه‌ڕوانى دوو ده‌بابه‌بیت، له‌به‌ر به‌رژه‌وه‌ندى خۆى ئه‌و ئه‌تپارێزێت. سبه‌ى گه‌ر کورد ڕێکه‌وتنێک له‌سه‌ر گازى کۆرۆمۆر و چه‌مچه‌ماڵ له‌گه‌ڵ ئه‌مریکا و ڕوسیا و ئه‌وروپادا بکات ئه‌و کاته مه‌ترسى که‌وته سه‌ر ئه‌و غازه له‌برى ئه‌وه‌ى داواى ده‌بابه بکه‌یت ئه‌و خۆى له‌وێوه دێت ده‌یپارێزێت،چونکه به‌رژه‌وه‌ندى خۆى لێره ده‌بێت، ده‌بێت کارێک بکه‌ین به‌رژه‌وه‌ندى کورد له‌گه‌ڵ به‌رژه‌وه‌ندى وڵاتانى به‌هێز یه‌کبخه‌ینه‌وه، کوردستان وه‌ک شوێنه‌کانى تر نییه ئه‌و کۆمپانیایه‌ى دێت له عێراق مامه‌ڵه ده‌کات عێراق بێمنه‌ته لێى، چونکه گه‌ر ئه‌و نه‌بێت یه‌کێکى دیکه لێى ده‌کڕێت، به‌ڵام کورد وانیه ده‌بێت به دواى یه‌کێکدا بگه‌ڕێت نه‌وته‌که‌ى بۆ ده‌ربکات له ژێر زه‌وى کاتێک نه‌وته‌که‌ى ده‌رکرد ده‌بێت به 10 دۆلار که‌متر له به‌غداد بیده‌یتێ ئه‌و مه‌رجى هه‌یه و ناتوانى مه‌رجه‌کانى ئه‌و جێبه‌حێبکه‌یت کاتێک ئه‌و که‌سه‌ش نه‌وته‌که‌ت لێده‌کڕێت له‌به‌ر ئه‌وه هه‌رێم ده‌وڵه‌ت نییه ڕاسته‌خۆ نه‌وته‌که بفرۆشێت ده‌ڵێت من به‌مه‌رجێک لێت ده‌کڕم 10 دۆلار که‌متر بێت ,واته گه‌ر ئێستا به‌رمیلێک نه‌وت 50 دۆلار بێت بۆ کورد 30 دۆلار ده‌کات، به‌ڵام له‌گه‌ڵ ئه‌وه‌دا 10 دۆلاریش بکات من له‌گه‌ڵ ئه‌وه‌دام کورد نه‌وتى خۆى هه‌بێت ئه‌گه‌ر به‌شى ته‌نها کۆمپانیاکانیش بکات ده‌بێت کورد نه‌وتى خۆى هه‌بێت خۆى بیفرۆشێت بۆ کورد له ڕووى نه‌ته‌وه‌ى و نیشتمانیه‌وه زۆر گرنگه، بۆنمونه که بینیمان له‌کاتى په‌لامارى که‌رکوک و مه‌خمور و خانه‌قین و شه‌نگال و شوێنه‌کانى تر درا له هه‌موو ناوچه‌که ئابلوقه‌مان خرایه سه‌ر، به‌ڵام تورکیا نه‌یتوانى سنوره‌که بگرێت له‌به‌رچى؟ له‌به‌رئه‌وه‌ى ئه‌و ڕێکه‌وتنه 50 ساڵیه هه‌بوو له کاتێکدا بومه‌له‌رزه له ناوچه‌ى به‌مۆ و ده‌ربه‌ندیخاندا ته‌نها تورکیا هات بۆ ئه‌و ناوچه‌یه یارمه‌تى هێنا، ئه‌و کاته‌ش تورکیا سنوره‌که‌ى دانه‌خست کورد گه‌شتى له تورکیاوه ده‌کرد کاریگه‌رى ئه‌و ڕێکه‌وتنى ئه‌و 50 ساڵه بوو ئه‌وه نه‌بوایه تورکیاش سنورى له‌سه‌ر داده‌خستین، بۆیه پێمباشه کورد بۆ 50 ساڵ له‌گه‌ڵ ئه‌مریکا و ڕوسیا و ئه‌وروپا و ئێران ڕێکه‌وتن بکات , کورد تا 50 ساڵى تر گه‌ره‌نتى هه‌یه تا ئه‌م 50 ساڵه وه‌ره خۆت به‌هێز بکه له ڕووى سیاسى و دیبلۆماسى و سه‌ربازى و ئیدارى و ئابوورى ، ئه‌توانى له‌و 50 ساڵه خۆت به‌هێز بکه‌یت.\nله کاتى شه‌ڕى داعش پشتگیرى ڕاسته‌خۆى هه‌رێمى کوردستان ده‌کرا\nله‌باره‌ى پشتگیرى نێوده‌وڵه‌تى بۆ هه‌رێمى کوردستان محه‌مه‌د حاجى مه‌حمود وتى ئێستا ڕه‌نگه پشتگیرییه‌کان به‌شێوه‌یه‌کى تر بێت له کاتى شه‌ڕى داعش پشتگیرى به‌شێوه‌یه‌کى ڕاسته‌خۆ بوو هێزیان لێره بوو جگه له ڕاهێنانى پێشمه‌رگه و جگه له یارمه‌تى و چه‌ک و ته‌قه‌مه‌نى، به‌ڵام ئێستا شه‌ڕى داعش نه‌ماوه پشتیوانییه‌کان هه‌یه ,به‌ڵام ڕه‌نگه زۆر نه‌بێت ئێستا بۆ چوار لیوا یارمه‌تى ئه‌درێن له‌لایه‌ن ئه‌مریکا و فه‌ره‌نسا و ئه‌ڵمانیا و هۆڵدا زۆر وڵاتى که ئێستا له کوردستان ڕاهێنان به پێشمه‌رگه ده‌که‌ن ئه‌مانه هه‌یه، به‌ڵام ئه‌مه ناچێته ئه‌و چوارچێوه‌یه‌ى که مامه‌ڵه‌که‌یان به‌رده‌وام بێت هه‌موو به‌ستراوه به جموجوڵى داعشه‌وه .\nله ماوه‌ى 2003 تا 2013 پاره‌یه‌کى زۆر هات\nمحه‌مه‌د حاجى مه‌حمود له باره‌ى دۆخى ئابوورى هه‌رێم هێماى بۆ ئه‌وه کرد ئه‌و بارودۆخه ئابوورییه‌ى له کوردستان هه‌یه کورد ده‌یتوانى له‌وه زیاتر بکات، ئه‌یتوانى سیسته‌مێکى ئابوورى له کوردستان دابنێت ئه‌و سیسته‌مه پشت به خۆى ببه‌ستێت وه هه‌وڵبدات ئه‌و داهاته‌ى که هه‌یه کۆبکرێته‌وه ڕاده‌ستى حکومه‌تى هه‌رێمى کوردستان بکرێت ئه‌وه بکرایه ڕه‌نگه زۆر پێویستى به عێراق نه‌بوایه, به‌ڵام ئه‌وه نه‌کراوه ناچار بووه ئێستا په‌نا بۆ به‌غداد به‌رێت ، زۆر جار بارودۆخى ئابوورى کورد له 1991وه تا 2003 له سه‌ر قاجاغ ئه‌ژیا له سنوره‌کانه‌وه شتێک ده‌هات و گومورگیان ده‌کرد موچه‌یان لێده‌دا و دواى 2003 له‌سه‌ر پاره‌ى زۆرى ئه‌مریکا ژیاوه بۆنمونه ئه‌مریکا پاره‌یه‌کى زۆرى هێنا و ئه‌مریکا هات گومرگى که‌مکرده‌وه و زۆر شتى بڕى و پاره‌یه‌کى زۆریشى هێنایه کوردستان و عێراق ئه‌وه‌ش وایکرد خه‌ڵکه‌که باوه‌ڕى به ئه‌مریکا و پاره‌ى عێراق هه‌بێت ئه‌وه‌نده پشتى به داهاتى خۆى نه‌بوو، له ماوه‌ى 2003 تا 2013 پاره‌یه‌کى زۆر هات نه‌یشیانزانى چۆن سه‌رفى بکه‌ن ئه‌وه‌یه‌کێک بوو له‌وانه کوردستان نه‌یتوانى ئه‌و سیسته‌مه ڕێکبخات دواى ئه‌وه‌ش پاره‌که بڕا له به‌غداد له‌سه‌رتاى 2014 حکومه‌تى عێراقى به هۆکارى سیاسى به‌رامبه‌ر به کورد بوودجه‌ى کوردستانى بڕى هه‌موو شته‌کان ڕاگیرا حکومه‌تى هه‌رێمى کوردستان نه‌یتوانى له ده ساڵى ئه‌و پاره زۆره که هه‌میشه 12 ملیارى ده‌هاته کوردستان نه‌یتوانى ساڵى 4 ملیار کۆبکاته‌وه ئه‌و ده ساڵه پاره‌ى 4 ساڵى یه‌ده‌گ بکردایه بۆ هه‌رێمى کوردستان پێینه‌کرا ئه‌وه یه‌کێک بوو له نه‌بوونى به‌رنامه و نه‌بونى خه‌ڵکى شاره‌زا و پێشبینکردن بۆ داهاتوو.\nکاتێک پاره‌که له به‌غدا بڕا سه‌رچاوه‌که‌ى ئیتر هه‌موو شتێک وشک بوو ، دواتر په‌نایان برد بۆ هه‌ندێک مه‌سه‌له‌ى نه‌وت و هه‌ندێک داهات، به‌ڵام ئه‌وه‌نده خه‌ڵکیات دامه‌زراند به‌بێ به‌رنامه ته‌نها بۆ کارى حزبى ئێستا ناتوانن موچه‌ى ئه‌و هه‌موو خه‌ڵکه بده‌ن , ئه‌مه وایکرد ئه‌زمه‌کان دروستبکات, دواى ئه‌وه‌ى بڕینى پاره‌ى هه‌رێم له‌به‌غدا ئه‌وه ئه‌زمه‌که‌ى قوڵکرده‌وه و هاتنى شه‌ڕى داعش ئه‌زمه‌که‌ى زیاتر کرد مه‌سره‌فى پێویستبوو بۆ شه‌ڕى داعش ئه‌مانه هه‌موو کۆبووه له‌سه‌ر هه‌رێم.\nبه‌غداد خۆى نییه\nئایا به‌غدا له‌به‌رامبه‌ر هه‌رێم به‌هێزه؟ محه‌مه‌د حاجى مه‌حمود ئه‌وه‌ى خسته‌ڕوو عێراق به‌هێز نییه و لاوازه له‌به‌ر یه‌ک هه‌ڵوه‌شاوه، به‌ڵام کوردیش بارودۆخى له به‌غدا باشتر نییه، بۆیه پێویستى به به‌غدایه و باشتر بوایه پێویستى به به‌غدا نه‌ده‌بوو ئه‌ویش ده‌گه‌ڕێته‌وه بۆ په‌رته‌وازه‌بونى هێزه سیاسییه‌کان هه‌ریه‌که بۆ خۆى شتێک ده‌کات ئه‌وه وایکردووه کورد بێ هێزبێت له‌به‌رامبه‌ر به‌غدا و به‌غداد خۆى نییه کوردیش له‌و لاواز تره.\nئێستا هه‌ر حزبێک له کورد نزیک بێته‌وه ده‌نگى پێناده‌ن\nله‌به‌رامبه‌ر ناردنى 320 ملیار دیناره‌که کازمى په‌نا بۆ ڕازیکردنى لایه‌نه عێراقیه‌کان ده‌بات ئه‌مه ئه‌رکى حکومه‌تى هه‌رێم قورس ناکات؟ محه‌مه‌د حاجى مه‌حمود وتى بابه‌ته‌کان زۆر له‌وه قوڵتره، کورد هه‌میشه کێشه‌ى له‌گه‌ڵ ده‌سه‌ڵات بووه بۆنمونه کورد ده‌یگوت کێشه‌ى له‌گه‌ڵ ده‌سه‌ڵاته‌کانى عه‌بدولکه‌ریم قاسم و عه‌بدولسه‌لام عارف و سه‌دام حسێن هه‌یه نه‌ک له‌گه‌ڵ میلله‌ته‌که‌دا، به‌ڵام ئێستا به پێچه‌وانه‌وه عه‌ره‌ب کێشه‌ى له‌گه‌ڵ کوردا هه‌یه ئێستا حزبه‌کان ئه‌یانه‌وێت له‌گه‌ڵ کورد نزیک بنه‌وه له عێراق میلله‌ته‌که هه‌ڕه‌شه‌یان لێده‌کات ده‌ڵێن گه‌ر پاره بۆ کوردستان بنێریت لات ده‌به‌م به سه‌رۆک وه‌زیران ده‌ڵێن.\nهه‌ر حزبێک له کورد نزیک بێته‌وه ده‌نگى پێناده‌ین کورد لاى عه‌ره‌ب خراپه، هه‌ر حزبێک له به‌غدا له کورد نزیک بێته‌وه ئه‌وان ده‌نگى ناده‌نێ ئه‌مه مه‌ترسییه، ئه‌مه نه‌ته‌وه‌یه‌ک هه‌ناوى ڕه‌شه به‌رامبه‌ر به نه‌ته‌وه‌یه‌کى تر، جاران ئه‌مانوت ئه‌وه ده‌سه‌ڵاته‌که‌یه میلله‌ته‌که‌ى نایکات، به‌ڵام کێ شه‌ڕى ئێمه‌ى ده‌کرد و کێ دێهاته‌کانى کوردستانى ئه‌نفال ده‌کرد؟ کێ کیمیاى لێداین ؟ عه‌ره‌ب کردى ، به‌ڵام ئێمه ده‌مانخسته سه‌ر ده‌وڵه‌ت و ده‌سه‌ڵات له عێراقدا خۆمان له‌وه لاده‌دا، به‌ڵام ئێستا عه‌ره‌ب به حزبه‌که ده‌ڵێن له‌گه‌ڵ کورد نزیک بیته‌وه ده‌نگت ناده‌ینێ, ئه‌وه مه‌ترسییه.\nحکومه‌تى عێراق ڕۆژ له دواى ڕۆژ پاشه‌کشه له ڕێکه‌وتنه‌کان ده‌کات\nله‌باره‌ى له دواى ئه‌م جیله‌ى سیاسییه‌ى عه‌ره‌ب که له ده‌سه‌ڵاتن له عێراق کورد چى به‌سه‌ر دێت له کاتێکدا کورد زۆر هاوکارى ئه‌م جیله‌ى کردوو که‌چى دۆخى کورد خراپه له عێراق محه‌مه‌د حاجى مه‌حمود وتى له عێراق به‌شێکى زۆرى ده‌گه‌ڕێته‌وه بۆ کورد خۆى کورد نه‌یتوانیوه بابه‌ته سیاسی و ئیداری و جوگرافیاکان و ئابوورییه‌کان و نیشتمانى و نه‌ته‌وه‌ییه‌کان له عێراقدا یه‌کلایبکاته‌وه بۆنمونه ئێمه له عێراقدا چۆن شه‌ریکین یان به‌شدارین ئێمه قائیمه‌یه‌کى هه‌ڵبژاردنین له به‌غدا یان نه‌ته‌وه‌یه‌کین له عێراق به‌شدارین به ته‌ئکید ئێمه نه‌ته‌وه‌یه‌کین به‌شدارین له‌گه‌ڵ عێراقدا ئه‌بێت وه‌ک نه‌ته‌وه‌یه‌ک مامه‌ڵه له‌گه‌ڵ کورد بکرێت له به‌غدا نه‌ک له‌گه‌ڵ قائیمه‌یه‌کى هه‌ڵبژاردندا بۆنمونه ده‌بێت به‌غداد له‌گه‌ڵ کوردا وه‌ک پێکهاته‌یه‌کى گرنگى ئه‌م وڵاته مامه‌ڵه‌ى له‌گه‌ڵدا بکات, به‌ڵام له‌ڕاستیدا به‌غدا هه‌تا له‌و ده‌ستووره‌ى که‌موکوڕى زۆره له‌و ده‌ستووره‌ش په‌شیمان ده‌بێته‌وه له ده‌ستووردا تێدا نییه بودجه‌ى کوردستان ببڕیت له حاڵه‌تێکدا که شه‌ڕى داعش بوو پاره و موچه‌ى موسڵ و تکریت که له ژێر ده‌ستى داعش بوو مانگانه بۆیان ده‌نێنرا هه‌تا ده‌یان برد له‌سه‌ر سنوره‌که ڕاده‌ستى داعشیان ده‌کرد و داعش پاره‌که‌ى ده‌برد و موچه‌که‌ى پێده‌دان, واته ئه‌مه وایکردووه حکومه‌تى عێراق ڕۆژ له دواى ڕۆژ پاشه‌کشه ده‌کات له ڕێکه‌وتنه‌کان و ده‌ستوورى عێراقى، بۆیه پێموایه ده‌بوایه به‌سه‌ر کوردا تێنه‌په‌ڕیایه یه‌کێک له‌وانه مه‌سه‌له‌ى سنوره و سنوره‌کان ئێستا به‌پێى یاساى عێراقى ئه‌توانێت ئه‌و فه‌وجه‌ى له ته‌وێڵه‌و بیاره‌یه ئه‌توانێت ئه‌و فه‌وجه‌ى له بامه‌ڕنییه و له شلێر و ناوخوانه حکومه‌تى عێراقى له به‌سره‌وه هێزێک بهێنێت و ئه‌و ببات بۆ به‌سره ئه‌مه ده‌بوایه به‌سه‌ر کوردا تێنه‌په‌ڕیایه مه‌سه‌له‌ى زۆرینه و که‌مینه له عێراقدا کورد 6 ملیۆنه ئێستا عێراق 37 ملیۆنه به زۆرینه و که‌مینه له په‌رله‌ماندا ناتوانیت تێیپه‌ڕێنیت گه‌ر کورد 100 په‌رله‌مانتاریشى هه‌بێت هیچى پێناکرێت، گه‌ر 150 په‌ۆله‌مانتاریشى هه‌بێت کورد هیچ پێناکرێت، چونکه ئه‌ندامانى په‌رله‌مان 329په‌رله‌مانتاره له‌به‌رئه‌وه ئه‌مانه به‌سه‌ر کوردا تێپه‌ڕیوه، ناوى پێشمه‌رگه له ده‌ستورى عێراقیدا نییه پێده‌ڵێت (حرس اقلیم) چۆن من ڕازى بم ناوى پێشمه‌رگه له ناو ده‌ستوورى عێراقیدا نه‌بێت، به‌ڵام حه‌شدى شه‌عبى دوێنێ هات بکرێت به یاسایی موچه‌ى وه‌ک سوپاى عێراقى بدرێتێ, به‌ڵام پێشمه‌رگه تائێستا چاره‌نوسى دیار نه‌بێت له ناو عێراقێک که خۆیان به خاوه‌نى ئه‌و وڵاته بزانن.\nئێمه وتمان عێراقێکى نوێ هه‌موو شته‌کانى نوێ ده‌بێت عێراقى نوێش هاتن وه‌ک چۆن حکومه‌تى عێراقى سه‌رده‌مى سه‌دام ده‌هاتن پێشمه‌رگه‌یان ده‌شێلا، ئه‌وانیش هاتن له 16 ئۆکتۆبه‌ردا له که‌رکوک پێشمه‌رگه‌یان به ده‌بابه‌وه شێلا، ئه‌مانه کۆمه‌ڵێک شته به‌سه‌ر کوردا تێپه‌ڕیوه، کاتى خۆى چه‌ند جارێک پێشنیارمکرد پێویسته کورد وه‌ک لوبنان دابه‌شى ده‌سه‌ڵات بکات، له لوبنان سه‌رۆکى کۆمار هى مه‌سیحییه و له ناو مه‌سیحیشدا ده‌بێت مارۆنى بێت کاتى وایه دوو ساڵ سه‌رۆک کۆماریان نییه که‌س ناتوانێت له شوێنى ئه‌وان سه‌رۆک کۆمارێک دابنێت، سه‌رۆکى حکومه‌ت ده‌بێت عه‌ره‌ب بێت و عه‌ره‌به‌که سوننه بێت و جێگیره هى سوننه‌یه و سه‌رۆکى په‌رله‌مان ده‌بێت عه‌ره‌بى شیعه بێت ده‌بوایه ئێمه شتێکى له‌و بابه‌ته‌مان بکردایه له عێراقێدا که ئێمه به زۆرینه و که‌مینه ناتوانین هیچ کارێک بکه‌ین کاتى خۆى چه‌ند جار پێشنیارمکرد وتیان ئه‌وه شتى تائیفه‌گه‌رییه و نابێت گرنگ سه‌دام نه‌ماوه نه‌یان کرد و ئه‌مانه به‌سه‌ر کورد تێپه‌ڕیه‌وه کورد نه‌یتوانیوه کاتى خۆى بۆنمونه داهاتى کوردستان ئێستا پاره‌ى ئاو کاره‌با ده‌بێت بچێته‌وه بۆ به‌غداد به پێى یاسا , به‌ڵام کاتى خۆى ئێمه پێشنیارمان کرد ئاو و کاره‌با یان داهاتى کوردستان بۆ هه‌رێمى کوردستان بێت لێى زیاد بوو بنێردرێت بۆ به‌غداد که‌م بوو له به‌غداوه پاره‌ى بۆ بێت ئه‌وه‌شیان نه‌کرد ئێستا ئه‌وه یه‌کێکه له کێشه‌کان یه‌کێکى تر له کێشه‌کان نمونه‌ى هاتوچۆ ئه‌و کاته ئێمه فڕۆکه‌خانه‌مان نه‌بوو، به‌ڵام هاتوچۆمان هه‌بوو ئێمه وتمان پێویسته هاتوچۆ له‌ده‌ستى خۆمان بێت ئه‌وه‌شیان نه‌کرد ئه‌وه بوو له بچوکترین شتا هه‌موو فڕۆکه‌خانه‌کانیان لێداخستین له به‌غداوه، ئێستا بڕیار ده‌درێت بیه‌وێت فڕۆکه‌یه‌ک له هه‌ولێر و سلێمانى نه‌نشێته‌وه و به‌غدا نه‌یه‌ڵێت بنیشێته‌وه ئه‌مه به‌سه‌ر کوردا تێپه‌ڕیوه, ئێستا حکومه‌تى عێراقى له ڕووى یاساییه‌وه ده‌که‌وێته خۆى فشار له هه‌رێم ده‌کات و باجه‌که‌شى خه‌ڵکى کوردستان ده‌یدات.\nده‌یانه‌وێت هه‌موو شتێک له کورد وه‌ربگرنه‌وه\nمحه‌مه‌د حاجى مه‌حمود ده‌ڵێت ده‌ڵێت: حکومه‌تى عێراقى ده‌ستوور پێشێل ده‌کات و له ئه‌لفه‌وه تا یائى پێشێلکردووه له‌وانه ده‌بێت له هه‌ڵبژاردندا له عێراق 329 ئه‌ندامى په‌رله‌مان هه‌ڵبژێردراوه دوو سێ مانگ حزبه‌کان بانگه‌شه‌ى هه‌ڵبژاردنیان کردووه هه‌ڵبژاردنیان کردوو و ده‌نگى خه‌ڵکیان هێناوه بۆ نمونه کوتله‌ى سه‌درى 54 ئه‌ندامى په‌رله‌مانى به‌ده‌ست هێناوه و کوتله‌ى عامرى 49 ئه‌ندانى په‌رله‌مانى به ده‌ستهێناوه به‌پێى ده‌ستوورى عێراقى ده‌بێت گه‌وره‌ترین کوتله له عێراق حکومه‌ت پێکبهێنێت،به‌ڵام ئه‌مان هاتن عادل عه‌بدولمه‌هدیان کرده سه‌رۆک وه‌زیران یه‌ک کورسى نه‌بوو، به‌ڵام به یه‌ک ڕۆژیش لایان برد ئێستا هاتوون له‌به‌رئه‌وه ئه‌مریکا و ئێران ڕێکنه‌که‌وتوون له‌سه‌رى کازمیان داناوه به سه‌رۆکى وه‌زیران، به‌ڵام یه‌ک ئه‌ندامى په‌رله‌مانى نییه ئه‌مه پێشێلکردنى ده‌ستووره ئه‌ویش ده‌توانن به یه‌ک ڕۆژ لایبه‌نه‌وه له په‌رله‌مان ئه‌مانه هه‌مووى وایکردووه ده‌ستوورى عێراقى پێشێلکراوه له هه‌موو ڕوویه‌که‌وه عێراق وا تێگه‌شتووه دۆخێکى تایبه‌ت ڕوویداوه کورد هه‌ندێک شتى به‌رکه‌وتووه ئێستا ئه‌وان ده‌یانه‌وێت هه‌موو شتێک له کورد وه‌ربگرنه‌وه بیخه‌نه‌وه شوێنى پێشووى خۆى واته کوردیان له عێراق پێ قبوڵ نییه، واته پێیان قبوڵ نییه کورد وه‌ک نه‌ته‌وه‌یه‌ک له عێراقدا, ده‌بوو پێش دانانى ده‌ستوورى عێراق ده‌ستوورى کوردستان دابنرایه 12 ساڵ پێش ڕوخاندنى عێراق کورد په‌رله‌مانى هه‌بوو ده‌بوو ئه‌و ده‌ستووره‌ى خۆمانمان دابنایه بمانکردایه به ئه‌مرى واقع ده‌ستوورى عێراقى دانى به ده‌ستووره‌که‌ى هه‌رێمى کوردستاندا بنایه، به‌ڵام کورد ده‌ستووره‌که‌ى خۆى دانه‌نا ئه‌وه توشى گیرو گرفتانه بوین.\nچاره‌سه‌رى کێشه‌کانى کورد له‌گه‌ڵ به‌غدا کۆتایى نایه‌ت\nله‌باره‌ى چاره‌سه‌رکردنى کێشه‌کانى نێوان هه‌ولێر و به‌غداد محه‌مه‌د حاجى مه‌حمود ئه‌وه‌ى خسته‌ڕوو کێشه له‌گه‌ڵ عێراق چاره‌سه‌ر نابێت ، چونکه کورد داواى شتێک ده‌کات ئه‌وان نایکه‌ن و ئه‌وانیش شتێکیان ده‌وێت کورد نایکات ، باس له حکومه‌تى فیدراڵ ده‌کرێت حکومه‌تى فیدراڵ له عێراقدا نییه له ده‌ستوریشدا فیدراڵ نییه له دیباجه‌که‌دا له گۆشه‌یه‌کدا نوسراوه حکومیه‌کى فیدراڵى له عێراقدا په‌یڕه‌و بکرێت، ئه‌سڵه‌ن عه‌ره‌به‌کان هه‌رگیز ناڵێن حکومه‌تى فیدراڵى ده‌ڵێن حکومه‌تى مه‌رکه‌زى ئه‌وان حکومه‌تێکى مه‌رکه‌زیان ده‌وێت له به غداده‌وه فه‌رمان بکه‌ن له به‌سره‌وه تا زاخۆ چیان بوێت بیکه‌ن ، ئه‌مه ڕه‌نگه ئاسان نه‌بێت بۆ کورد ئه‌وه دووباره بێته‌وه له‌به‌رئه‌وه ئه‌وان حکومه‌تى مه‌رکه‌زیان ده‌وێت نایه‌نه‌وێت ئه‌و کیانه‌ى که هه‌یه بۆ کورد بیکه‌ن به‌زیادى ده‌زانن و کورد به زیاد ده‌زانن، بۆیه چاره‌سه‌رى کێشه‌کانى کورد له‌گه‌ڵ به‌غدا کۆتایى نایه‌ت، ته‌نها چاره‌سه‌ر ئه‌وه‌یه کورد جیابێته‌وه له به‌غداد کێشه نامێنێت وه‌ک دوو دراوسێ و کورد تا له‌گه‌ڵ به‌غداد بێت ده‌بێت کێشه‌ى هه‌بێت، به‌ڵام ده‌کرێت کورد ڕێکه‌وێت بۆ ماوه‌ى چه‌ند ساڵێک بڕۆیت له‌گه‌ڵیدا.\nکازمى وه‌ره‌قه‌یه‌کى فڕێداوه\nله باره‌ى ئه‌نجامدانى هه‌ڵبژاردنى پێشوه‌خت له عێراق محه‌مه‌د حاجى مه‌حمود: ئه‌وه‌ى کازمى دیاریکردووه مانگى 6ى 2021 کازمى ده‌سه‌ڵانى ئه‌وه‌ى نییه بڕیارى هه‌ڵبژاردن بدات له مانگى 6دا، چونکه کازمى هێزى له په‌رله‌مان و حکومه‌ت نییه حزبه‌کان بڕیار ده‌ده‌ن و کازمى وه‌ره‌قه‌یه‌که و هه‌ڵیداوه به‌ڵێنى به ئه‌مریکا داوه هه‌ڵبژاردن پێشبخات, به‌ڵام سبه‌ى په‌رله‌مان کۆده‌بێته‌وه ده‌ڵێت هه‌ڵبژاردن دواده‌خه‌ین کازمى ناتوانێت ئه‌و کاته به ئه‌مریکا ده‌ڵێت ئه‌وه په‌رله‌مان هه‌ڵبژاردنى دواخستووه و من ناتوانم ،چونکه هه‌ڵبژاردن له عێراقدا من ده‌ڵێم مانگى 6 ئه‌نجامنادرێت, 329 په‌رله‌مانتار له عێراقدا هه‌یه ئه‌م 329 په‌رله‌مانتاره ئیمتیازێکى زۆریان هه‌یه، بۆیه ئه‌م هه‌موو په‌رله‌مانتاره کۆده‌بنه‌وه بۆ ئه‌وه‌ى ساڵێک هه‌ڵبژاردن پێش بخه‌ن له به‌ر پێشکه‌وتنى عێراق ده‌سبه‌ردارى ئیمتیازه‌کانیان بن و باوه‌ڕناکه‌م تا یه‌ک ڕۆژى بمێنێت ده‌ستبه‌ردارى په‌رله‌مانتاریان بن.\nخاڵێکى که ئه‌وه‌یه وا هه‌ڵبژاردنیان پێشخست ئه‌گه‌ر سیسته‌مه‌که نه‌گۆڕیت له عێراقدا و ده‌ستکارى سیسته‌م نه‌که‌یت و به ده‌ستوور کار نه‌که‌یت هه‌ر ده‌موچاو بگۆڕیت هه‌ر هه‌مان شته و شتێکى باش دروست ناکات له‌مه‌ى که ئێستا هه‌یه ئێستاش هه‌ڵبژارن بکرێت له عێراقدا هه‌ر وه‌ک ئه‌وه‌ى پێشوو وایه و ئه‌وه‌ى داهاتوویش وه‌ک ئه‌وه‌ى ڕابردوو ده‌رده‌چێت، بۆیه هه‌ست به هیچ گۆڕانێک ناکه‌م.\nیاساکان له دژى کورد به‌کاریده‌هێنن\nله‌باره‌ى هه‌موارکردنه‌وه‌ى یاساى هه‌ڵبژارد ئایا کورد زیان ده‌کات محه‌مه‌د حاجى مه‌حمود هێماى بۆ ئه‌وه کرد ئێستا یاساکان له دژى کورد به‌کاریده‌هێنن کاتى خۆى عێراق یه‌ک بازنه‌ى هه‌ڵبژاردن بوو 270 ئه‌ندامى په‌رله‌مان هه‌بوو له 270 ئه‌ندامى په‌رله‌مانى عێراق کورد 77 ئه‌ندامى په‌رله‌کانى هه‌بوو ، ئێستا بووه‌ته 329 ئه‌ندامى په‌رله‌مان، گه‌ر یه‌ک بازنه بێت کورد ده‌توانێت 85 کورسى به ده‌ستبهێنێت ، به‌ڵام کردیانه 18 بازنه‌ى هه‌ڵبژاردن له‌و 18 بازنه‌یه کورد نزیکه‌ى 60 کورسى هێنا، ئێستا بووه‌ته 83 بازنه‌ى هه‌ڵبژاردن کورد ڕه‌نگه 55 کورسى به‌ده‌ست بهێنێت هه‌موو له زیانى کورده به تایبه‌تیش زیانى شیعه‌شى تێدایه له ناوچه‌ى موسڵ و که‌رکوک و تکریت و دیاله له‌م ناوچانه هه‌م کورد و شیعه زیان ده‌که‌ن، به‌ڵام به‌پله‌ى یه‌که‌م کورد زیان ده‌کات ده‌نگه‌کانى ده‌فه‌وتێت له دووزخورماتوو و دیاله و که‌رکوک و له موسڵ و هى شیعه‌ش هه‌ندێکى ده‌فه‌وتێت، بۆیه چه‌ند بازنه‌کان زیاد بێت له دژى کورده.\nله باره‌ى ئاماده‌کارییه‌کانى کۆنگره حه‌وته‌مى حزبى سۆسیالیست محه‌مه‌د حاجى مه‌حمود ڕایگه‌یاند کۆنگره زۆر دواکه‌وتووه ئه‌وه‌ش به هۆى چه‌ند هۆکارێکه‌وه بووه له‌وانه شه‌ڕى داعش و کۆرۆنا و قه‌یرانى دارایى، به‌ڵام ناکرێت هه‌ر چاوه‌ڕى باشبونى دونیا بکه‌یت، نابێت ژیان بوه‌ستێت هه‌موو شته‌کان ڕابگرێت له‌به‌رئه‌وه لیژنه‌ى ئه‌ماده‌کارى کۆنگره زیاتر له ساڵێکه ده‌ستنیشان کراوه، له ئێستادا ده‌ستیان کردووه به ئاماده‌کاریه‌کان و ئه‌نجامدانى کۆنفراسات له زۆرێک له شوێنه‌کان کۆنفراساتیان ئه‌نجامداوه، هیوادارم زوو ئه‌نجامه‌کانى کۆنفراساته‌کان بهێننه‌وه بۆ ئه‌وه‌ى ئه‌و کاته بڕیار بده‌ن بزانین که‌ى پێمان ده‌کرێت و چۆن ئه‌و کۆنگره‌یه له ڤایرۆسى کۆرۆنا بپارێزین ؟ خاڵى گرنگ کۆنفراسه‌کانه, کۆنفراسه‌کان ته‌واو بوو ئه‌وانى تریش ده‌ستپێده‌که‌ین.\nله‌گه‌ڵ ڕاى زۆرینه ده‌بین\nله‌باره‌ى شوێنى به‌ستنى کۆنگره محه‌مه‌د حاجى مه‌حمود وتى تائێستا بڕیارێک نییه له چى شارێک کۆنگره‌ى حه‌وت ببه‌ستین و چه‌ند جارێک کۆنگره‌مان له هه‌ولێر گرتووه و هه‌ولێر پایته‌خته گرنگه، له‌سلێمانیش کۆنگره‌مان به‌ستووه ، به‌ڵام من ئاره‌زوو ده‌که‌م کۆنگره له پارێزگاى هه‌ڵه‌بجه ببه‌ستین، به‌ڵام ئه‌وه ده‌مێنێته‌وه بۆ ڕاى سه‌رکردایه‌تى حزب چۆنیان بڕیاردا ئه‌وکات ئێمه‌ش له‌گه‌ڵ ڕاى زۆرینه ده‌بین.\nچاوه‌ڕوانى لیژنه‌ى ئاماده‌کارى کۆنگره‌ین\nله‌باره‌ى ژماره‌ى ئه‌ندامانى کۆنگره محه‌مه‌د حاجى مه‌حمود ئاماژه‌ى بۆ ئه‌وه کرد ئه‌وه ماوه‌ته‌وه بۆ لیژنه‌ى ئاماده‌کارى کۆنگره له مه‌ڵبه‌نده‌کاندا کۆنفراس ده‌که‌ن ئه‌ندامانى کۆنگره دیارى ده‌که‌ن ، ئێمه چاوه‌ڕوانى ئه‌وان ده‌که‌ین له‌گه‌ڵ ناوه‌ندى فه‌رمانده و پێشمه‌رگه‌ى دێرین و له‌گه‌ڵ مه‌کته‌به‌کان ئێستا ئه‌وان خه‌ریکى ئه‌و کۆنفراسانه‌ن، ئه‌نجامه‌کان ده‌بێت ئه‌وان بمانده‌نێ نوێنه‌رى هه‌موو به‌شه‌کانى تێدا بێت له خوێندکاران و لاوان و ئافره‌تان و ئه‌ندام مه‌ڵبه‌نده‌کان ئه‌وانه هه‌موو به‌شدارى کۆنگره ده‌که‌ن.


جوتیار عادل: ئاگاداری توركیامان كردووەتەوە كە كۆتایی بە داربڕین لە ناوچە سنوورییەكان بهێنن – تۆڕی میدیایی خەڵک\nوتەبێژی حكومەتی هەرێمی كوردستان لە ڕاگەیەنراوێكدا لەبارەی بڕینەوەی دار و زیانگەیاندن بە ژینگە و سرووشتی كوردستان دەڵێت، نیگەرانن و “بە فەرمیش ئاگاداری حكومەتی توركیای كردووەتەوە كە كۆتایی بە داربڕین لە ناوچە سنوورییەكان بهێنن كە جێگەی قبووڵكردن نییە”.\nلە ڕاگەیەنراوەكەی د. جوتیار عادل، وتەبێژی حكومەتی هەرێمی كوردستاندا هاتووە،”بوونی گەریلاكانی پەكەكە لە هەرێمی كوردستان و بەتایبەتی ناوچە سنوورییەكان، بووەتە هۆی هاتنی هێزەكانی توركیا و دروستبوونی شەڕ و پێكدادان لەنێوان هەردوولادا”.\nجوتیار عادل داواشی لە پەكەكە كردووە:”ڕێز لە سەروەریی خاكی عيراق و هەرێمی كوردستان بگرن و چی دیكە دانیشتووانی ئەم ناوچەیە دووچاری نەهامەتی و ئاوارەیی و ماڵوێرانی نەكەن”.\nڕاگەیەندراوێك لە وتەبێژی حكومەتی هەرێمی كوردستانەوە\nحكومەتی هەرێمی كوردستان نیگەرانی و ناڕەزایی خۆی بەرامبەر داربڕین و زیانگەیاندن بە سروشتی هەرێمی كوردستان دەردەبڕیت و بە فەرمیش ئاگاداری حكومەتی توركیای كردووەتەوە كە كۆتایی بە داربڕین لە ناوچە سنوورییەكان بهێنن كە جێگەی قبولكردن نییە .\nحكومەتی هەرێمی كوردستان دووپاتی دەكاتەوە، كە بوونی چەكدارانی پەكەكە لە هەرێمی كوردستان و بەتایبەتی ناوچە سنوورییەكان، بووەتە هۆی هاتنی هێزەكانی توركیا و دروستبوونی شەڕو پێكدادانی نێوان هەردوولا ، بۆیە داوا دەكەین كە ڕێز لە سەروەری خاكی عێراق و هەرێمی كوردستان بگرن و چیتر دانیشتووانی ئەم ناوچەیە دووچاری نەهامەتی وئاوارەیی وماڵوێرانی نەكەن.\nچین بڕیارێك لەبارەی منداڵبوونەوە دەدات\nخەڵك- لیژنەی ئاسایش و بەرگری لە پەرلەمانی عیراق ڕایدەگەیەنێت، ئاراستەیەك هەیە بۆ هەمەجۆركردنی سەرچاوەكانی چەكی ئاسمانی عیراقی، ئاماژە بە بوونی…\nخەڵك – وەزارەتی تەندروستی عیراق ڕایدەگەیەنێت، 724 حاڵەتی نوێی تووشبوون بە ڤایرۆسی كۆرۆنا تۆماركراوە، 1355 كەسیش چاكبوونەتەوە، 13 كەسیش بەهۆی پەتاكەوە…\nعیراق ڕووبەڕووی سعودیە دەبێتەوە\nخەڵك- هەڵبژاردەی ئۆڵۆمپی عیراق ڕووبەڕووی هەڵبژاردەی سعودیە دەبێتەوە لە خولی نیوەی كۆتایی پاڵەوانێتی خۆرئاوای ئاسیا كە یارییەكانی لە سعودیە بەڕێدەچن.…\n28 تشرینی یەکەم 2021 5.00 pm\nسلێمانی ـ نزار جەزا نرخی بلیتی فڕۆکە لەفڕۆکەخانەکانی هەرێمی کوردستانەوە بۆ تارانی پایتەخەتی کۆماری ئیسلامی ئێران…\nلەم مانگەوە مووچەی خانەنشینی پلە باڵاكان كەم دەكرێتەوە\n08 ئاب 2021 2.00 pm\nخەڵك- بەڕێوەبەری ئامار لە خانەنشینیی هەرێمی كوردستان ڕایدەگەیەنێت، لەم مانگەوە مووچەی خانەنشینیی پلە باڵاكان…


ئێران و عێراق سەبارەت بە پاراستنی سنوورەکان لە شاری هەولێر ڕێکەوتنێکیان واژۆ کرد. – Giareng\nلە 22 نیسان , 2015\nڕۆژی چوارشەممە ڕێکەوتی ٢٢ ـ ٠٤ ـ ٢٠١٤ حکوومەتەکانی ئێران و عێراق بۆ پاراستنی سنوورەکانی نێوانیان و هەروەها پێشگیری لە سنوور بەزاندنی دژبەرانی ئێران، لە شاری هەولێر پایتەختی هەرێمی کوردستان ڕێکەوتنێکیان واژۆ کرد. شایانی باسە کە فەرماندەی سنوورپارێزی عێراق ڕایگەیاند کە بە هەموو شێوەیەک هەوڵ دەدەین پێشگیری لەوە بکەین کە لە خاکی عێراقەوە هێرش نەکرێتە سەر خاکی ئێران و هاوکات گووتی کە ئەو ڕێکەوتننامەیە بۆ هەر دوو لا و بە تایبەت بۆ عێراق زۆر گرینگە.\nسەرلشکر عەبدولکەریم مستەفا فەرماندەی سنوورپارێزی عێراق لە کۆنفەرانسێکی ڕۆژنامەوانی دا کە لە هوتێل شیراتۆنی هەولێر پێک هاتبوو، گووتی: ئەو ڕێکەوتننامەیە ئەو دەرفەتە دەرخسێنێ کە سنوورەکانی ئێران و عێراق چاکتر لە ژێر چاوەدێری هەر دوو حکوومەت دابێ و ئەوەش ئاڵۆگۆرەکان لە بواری نیزامی و غەیرە نیزامی‌یەوە بە هاوکاری دوو لایەن لە نێوان فەرماندە و بەرپرسە گەورەکانی ناوچەو دا دەست نیشان دەکرێ.\nعەبدولکەریم لە درێژەی قسەکانی دا گووتی: لە بەشێک لە ڕێکەوتنەکەدا، ئاماژەمان بە عەمەلیاتی تیرۆریستی کردووە و ئەوانەی کە کاری تیرۆریستی دەکەن، بەدواداچوون و لێپرسینەوەیان لەگەڵ دەکرێ و بە تەواوی و بە توندی بەگژ ئەو کارە تیرۆریستیانە دا دەچینەوە کە دەبێتە هۆی گرژی و ئاڵۆزی نێوانمان و لەو ڕاستایە دا هاوکاری زانیاری و نیزامی دەدەین بە یەکتر. ناوبراو لە بەشێکی دیکەی قسەکانی دا ئاماژەی بەوەدا کە بە درێژایی سنوور و هەروەها ئەو شوێنانەی کە گرینگن و جێگای مەترسی و ڕێگای ئاسانترە بۆ سنوور برین، پێویستە کە لە ژێر چاوەدێری زیاتر دابن بۆ ئەوەی ئەمنییەت و ئاسایشی هەر دوو وڵات بپارێزین و هیچ کەلێن و ڕێگایەک نەهێڵینەوە بۆ دزە کردنی داعش و گرووپە تیرۆریستیەکانی دیکە.\nلە لایەکی دیکەشەوە فەرماندەی سنوور پارێزی ئێران قاسم ڕزایی لەو کۆنفەرانسە ڕۆژنامەوانی‌یە دا گووتی: گڕێبەست و ڕێکەوتننامەکەمان هەنگاوێکی گرینگە بۆ پاراستنی بەرژەوەندی‌یەکانی هەر دوو حکوومەت و ئێمە بە یەکەوە سنووری هاوبەشی دوور و درێژمان هەیە و هەر ئەوەش وامان لێدەکات کە بە یەکەوە هاوکاری بکەین. جیا لەوە ئاماژەی بەوە دا کە ئەو ڕێکەوتننامەیە هەموو ئەوە پیلان و بەرنامانەی کە بۆ کۆماری ئیسلامی دارێژراون پووچەڵ دەکاتەوە.\nجێگای ئاماژەیە کە سنووری نێوان ئێران و عێراق ١٦٠٠ کیلومیترە و بەشێک لەو سنوورە، سنووری ئاوی “شط العرب یا اروندرود” ە.\nدیارە ئەگەر و شیمانەی ئەوە هەیە ئەو گرێبەست و ڕێکەوتننامەیەی نێوان ئێران و عێراق زۆرتر لایەنەکانی هێزی ئوپوزیسیۆنی کوردی ڕۆژهەڵات کە دژبەری کۆماری ئیسلامین بگرێتەوە و بۆ پێشگیری لە هاتووچۆی پێشمەرگەکانی ڕۆژهەڵاتی کوردستان بێ.


ئاسایی کردنه‌وه‌ی په‌یوه‌ندییه‌کان له‌گه‌ڵ رژێمی زایۆنی، هه‌ڕه‌شه‌یه‌کی مه‌ترسیدار بۆ ئاشتی و ئاسایشی ناوچه‌که / مەهدی شوشتەری*\nکۆدی هەواڵ: 5846\nڕێکەوتی بڵاوکردنەوە: 10:51 - 2022/04/29\nبه بۆنه‌ی رۆژی جیهانی قودسه‌وه:\n 74 ساڵ به‌سه‌ر داگیرکردنی سه‌رزه‌مینی مێژوویی فه‌له‌ستین و دروست بوونی رژێمی ساخته‌ی ئیسرائیل له به‌شێک له‌م سه‌رزه‌مینه پیرۆزه‌دا به به‌های ئاواره‌بوونی ملیۆنان فه‌له‌ستینی و کوشت و بڕ و پێشێل و وێران کردنی به‌رده‌وام له دژی گه‌لی سته‌ملێکراو و بێ په‌نای فه‌له‌ستین و ئه‌م سه‌رزه‌مینه دا تێده‌په‌ڕێت؛ 74 ساڵێک که له ئه‌نجامی بێ ده‌نگی و پشتگیری به‌شێک له هێزه جیهانیه‌کان له رژێمی زایۆنی که رۆژانه په‌نا بۆ "پێشێلکردنی روون، به‌رده‌وام و سیسته‌ماتێکی مافه‌کانی مرۆڤ" ده‌بات، قه‌یرانی داگیرکاری فه‌له‌ستینی کردووه به درێژترین، تراژیدی ترین و ئاڵۆزترین قه‌یرانی ئێستای جیهان.\nبه داخه‌وه له‌م یه‌ک دوو ساڵه‌ی کۆتایی دا به‌شێک له حکومه‌ته عه‌ره‌بیه‌کانی ناوچه‌که له بری به‌جێگه‌یاندنی ئه‌رکه ئایینی و مرۆڤایه‌تیه‌کانی خۆیان له پشتگیری کردن له گه‌لی فه‌له‌ستین له هه‌مبه‌ر تاوانه یه‌ک له دوای یه‌که‌کانی رژێمی زایۆنی، ده‌ستی دۆستایه‌تیان بۆ ئه‌م رژێمه درێژ کردووه و به بیانووی پووچی کۆتایی هێنان به شه‌ڕ و پێکدادان و دابین کردنی ئاشتی و ئاسایش، هه‌نگاویان به‌ره‌و ئاسایی کردنه‌وه‌ی په‌یوه‌ندییه‌کان له‌گه‌ڵ ئیسرائیل ناوه.\nمێژوو و ئه‌زموونی له‌به‌رچاوی زیاد له 7 ده‌یه‌ی گه‌لی فه‌له‌ستین و گه‌لانی دیکه‌ی ناوچه‌که، به باشی و به روونی پیشانی داوه که به‌هۆی کرۆکی بنه‌ڕه‌تی رژێمی زایۆنی له‌سه‌ر بنه‌مای پێشێلکاری و داگیرکاری و تاوان، پابه‌ندی هیچ جۆره پایه و بنه‌مایه‌کی یاسایی و ئه‌خلاقی و ته‌نانه‌ت رێکه‌وتن و به‌ڵێنێک نییه و دیدگای ده‌سه‌ڵاتدارانی به‌شێک له وڵاتانی ناوچه‌که له ئاست ره‌وتی ئاسایی کردنه‌وه‌ی په‌یوه‌ندییه‌کان له‌گه‌ڵ ئیسرائیل، دیدگایه‌کی پووچه و له تراویلکه‌یه‌ک زیاتر هیچی دیکه نییه. "رژێمی کاتی زایۆنی" له چوارچێوه‌ی پرۆسه‌ی ئاسایی کردنه‌وه‌دا سود له چه‌مک گه‌لێکی وه‌ک ئاشتی و ئاسایش، سه‌قامگیری ناوچه‌یی و په‌ره‌پێدانی هه‌مه‌لایه‌نه وه‌رده‌گرێت. وڵاتانی ناوچه‌که نابێت به فێڵی رژێمی زایۆنی به ئامانجی په‌ره‌پێدانی وڵاتانی خۆیان بخه‌ڵه‌تێن. بێ گومان بوونی راسته‌وخۆ یاخود ناراسته‌وخۆی ئه‌م رژێمه له وڵاتانی ناوچه‌که‌دا که ته‌نها به ئامانجی په‌ره‌پێدانی داگیرکاری و پیلان له ناوچه‌که‌یه جگه له ئاڵۆزی و ناسه‌قامگیری بۆ ته‌واوی ناوچه‌که هیچ مژده‌یه‌ک به‌دوای خۆی دا ناهێنێت.\nبه‌رده‌وامبوونی تاوان و کاره تیرۆریستیه‌کانی رژێمی زایۆنی له‌ماوه‌ی ساڵی رابردوودا له دژی خه‌ڵکی سته‌ملێکراوی فه‌له‌ستین و توندکردنی ئه‌و کرده‌وانه له ماوه‌ی چه‌ند هه‌فته‌یه‌ی دوایی دا و سودوه‌رگرتن له سه‌رقاڵ بوونی کۆمه‌ڵگه‌ی نێوده‌وڵه‌تی به قه‌یرانی جه‌نگی ئۆکرانیاوه، گۆیای ئه‌و راستییه تاڵه‌یه که ئاسایی کردنه‌وه‌ی یه‌یوه‌ندییه‌کان له‌گه‌لأ ئه‌م رژێمه‌دا ته‌نها ده‌بێته‌هۆی هاندان بۆ داگیرکاری و سته‌م له سه‌رزه‌مینی فه‌له‌ستین و هه‌رچی زیاتر چاونه‌ترسی ئیسرائیل بۆ ئه‌نجامدانی تاوانی دژبه مرۆڤایه‌تی. له ئه‌نجام دا نه ته‌نها له به دیهێنانی ئاشتی له فه‌له‌ستین نزیک نابینه‌وه، به‌ڵکو راده‌ی داگیرکاری، نائارامی، تاوان و تیرۆر و ده‌ستبه‌سه‌رداگرتنی سه‌رزه‌مینی فه‌له‌ستین زێده‌تر بووه. چاوخشانێک به کۆمه‌ڵێ راپۆرت و زانیاری و ئاماری ره‌سه‌ن له‌م باره‌یه‌وه سه‌لمێری ئه‌م بۆچوونه‌یه:\n1- له راپۆرتی رێکخراوی لێبووردنی نێوده‌وڵه‌تی له ساڵی 2022 دا به ناونیشانی "سیسته‌می نه‌ژادپه‌ره‌ستی ئیسرائیل دژی فه‌له‌ستینیه‌کان: سیسته‌مێکی بێ به‌زه‌ییانه که له‌سه‌ر بنه‌مای سوڵته‌گه‌ری و تاوانی دژبه مرۆڤایه‌تی بنیات نراوه" هاتووه: کرده‌وه‌کانی سوڵته‌ی ئیسرائیل له‌سه‌ر زه‌وی و موڵکی فه‌له‌ستین، کوشتنی نایاسایی، گواسته‌وه‌ی زۆره‌ملێ، سنوردارکردنی توندی هاتوچۆ، زه‌وتکردنی مافی هاوڵاتی بوون به‌شێکن له سیسته‌مێک که خووی داوه‌ته جیاکاری نه‌ژادی له هه‌مبه‌ر فه‌له‌ستینیه‌کان. ئیسرائیل به‌و پێشێلکارییانه‌ی که به تاوانی دژ به مرۆڤایه‌تی و جیاکاری نه‌ژادی دێنه ئه‌ژمار، ئه‌م سیسته‌مه‌ی پاراستووه.\n2- به‌پێی راگه‌یاندراوی کۆمیسیۆنی ئابووری و کۆمه‌ڵایه‌تی نه‌ته‌وه یه‌کگرتووه‌کان بۆ رۆژئاوای ئاسیا (ئیسکوا)، گرنگترین کرده‌وه دژ به یاساکانی رژێمی زایۆنی له ماوه‌ی ساڵی 2021 دا بریتین له: فراوان کردنی چالاکییه نایاساییه‌کانی تایبه‌ت به دروست کردنی شارۆچکه‌کان، به‌کارهێنانی توند و تیژی له لایه‌ن شارۆچکه نشینه‌کانه‌وه، خاپوور کردن و ده‌ست به‌سه‌رداگرتنی دارایی و شوێنی نیشته‌جێ بوونی فه‌له‌ستینیه‌کان، سنوردارکردنی هاتوچۆ، راگواستنی زۆره‌ملێ، جیاکاری و پێشێل کردنی بنه‌ماکانی یه‌کسانی، به‌کارهێنانی فراوانی توند و تیژی و هێز، گرتنی هه‌ڕه‌مه‌کی و مامه‌ڵه‌ی خراپ و بێبه‌ش کردنی فه‌له‌ستینیه‌کان و عه‌ره‌به‌کانی دانیشتووی جۆلان له به‌کارهێنانی سه‌رچاوه سروشتیه‌کانی زه‌ویه‌کانی خۆیان.\n3- ئیسرائیل له ماوه‌ی بڵاوبوونه‌وه‌ی په‌تای کۆرۆنادا رێگربوو له چوونه‌ناوه‌وه‌ی هاوکارییه نێوده‌وڵه‌تیه‌کان بۆ خه‌ڵکی غه‌زه. ئه‌مه له کاتێکدایه که کاریگه‌رییه ئابووریه‌کانی قه‌یرانی کۆرۆنا، بارودۆخی ژیانی خه‌ڵکی فه‌له‌ستینی تووشی کێشه‌گه‌لێکی گه‌وره کربوویه‌وه و به‌رده‌وامی ئه‌م سیاسه‌تانه‌ی رژێمی زایۆنی وای کردووه که سیسته‌می ته‌ندروستی له غه‌زه پێش کۆرۆنا له‌ناو بچێت.\n4- کۆمه‌ڵه‌ی نیشتیمانی خێزانی شه‌هیدانی فه‌له‌ستین رایگه‌یاند: هێزه‌کانی داگیرکاری زایۆنی له ساڵی 2021 دا به گشتی 357 هاوڵاتی فه‌له‌ستینییان شه‌هید کردووه. له‌م نێوه‌نده‌دا، ژنان نزیکه‌ی 19%ی شه‌هیده فه‌له‌ستینیه‌کان پێک ده‌هێنن. ئه‌مه به‌رزترین ئاماری شه‌هیدانی ژنی فه‌له‌ستینیه له مێژووی تاوان و کرده‌وه توندئاژۆکانی رژێمی زایۆنی له پاش داگیرکردنی سه‌رزه‌مینی فه‌له‌ستین له ساڵی 1948 وه. 79 که‌س له‌م شه‌هیدانه به رێژه‌ی 22% له منداڵانن.\n5- له سه‌ره‌تای ساڵی 2022ی زاینیه‌وه تاکو ئێستا 39 فه‌له‌ستینی به ده‌ستی هێزه داگیرکه‌ره‌کانی رژێمی زایۆنی شه‌هید کراون.\n6- رێکخراوی مافی مرۆڤی ئیسرائیل بی تێستلیم (B Tselem) له راپۆرتێک دا رایگه‌یاند که ئیسرائیل له ساڵی 2021دا خانووی 295 فه‌له‌ستینی به بیانووی زیاده‌ره‌ویه‌وه روخاندووه. به‌پێی ئه‌م راپۆرته، له‌وه‌ته‌ی ساڵی 2014 وه ئه‌مه خوێناوی ترین ساڵی فه‌له‌ستین بووه.\n7- سوپای رژێمی زایۆنی له ساڵی 2021 دا نزیکه‌ی 8 هه‌زار فه‌له‌ستینی له نێویان دا 1300 لاو و 184 ژنی ده‌ستگیر کردووه. ژماره‌ی به‌ندکراوانی هه‌تاهه‌تایی له به‌ندیخانه‌کانی رژێمی زایۆنی له‌م ساڵه‌دا گه‌شتووه‌ته 547 که‌س.\nله به‌رامبه‌ردا، گه‌لی فه‌له‌ستین له چوارچێوه‌ی یاسا و رێسا نێوده‌وڵه‌تیه‌کان دا وه‌ک مافێکی ره‌وای خۆیان له دژی داگیرکاری و پێشێلکاری ده‌وه‌ستنه‌وه. گۆڕانکاریه‌کی گرنگ و له‌به‌رچاو که وێناکه‌ی له ساڵی رابردوودا زیاتر خۆی ده‌رخست بریتی بوو له پێکه‌وه‌یی و به‌رگری خه‌ڵکی غه‌زه له‌گه‌ڵ خه‌ڵکی و که‌رتی رۆژئاوای فه‌له‌ستین و زه‌وییه داگیرکراوه‌کانی 1948. جه‌نگی سه‌یف القدس پیشانی دا که توانای به‌رگری له نێوان گه‌شت فه‌له‌ستینیه‌کان به‌رزه و رۆژ له‌دوای رۆژ به‌رزتر ده‌بێته‌وه و ئه‌مه خۆی بۆ خۆی بووه‌ته مۆته‌که‌یه‌ک بۆ به‌رگری زایۆنیزم.\nکۆماری ئیسلامی ئێران له چوارچێوه‌ی بنه‌ماکانی ده‌ستور و دیدگای نه‌گۆڕی سیاسه‌تی ده‌ره‌وه‌ی خۆی دا بۆ پشتگیری کردن له گه‌لانی سته‌ملێکراو له هه‌مبه‌ر سته‌مکار و داگیرکه‌ران، به شانازییه‌وه پشتگیری و پشتیوانی له خه‌باتی ره‌وای گه‌لی فه‌له‌ستینی نه ته‌نها وه‌ک سیاسه‌تێکی کورتخایه‌ن و ته‌کتیکی به‌ڵکو وه‌ک ئه‌رکێکی ئیسلامی و مرۆڤایه‌تی و مرۆڤدۆستانه کردووه به سه‌ردێڕی سیاسه‌تی ناوچه‌یی خۆی و له‌م سیاسه‌ته به‌رده‌وام ده‌بێت.\nکۆماری ئیسلامی ئێران له چوارچێوه‌ی چاره‌سه‌رکردنی قه‌یرانی فه‌له‌ستین دا چه‌ندین ساڵ پێش ئێستا پرۆژه‌یه‌کی دیموکراتیک و دادپه‌روه‌رانه‌ی به ناونیشانی "ئه‌نجامدانی گشتپرسی نیشتیمانی له فه‌له‌ستین" خستووه‌ته‌ڕوو و له سکرتارییه‌تی نه‌ته‌وه یه‌کگرتووه‌کانیش دا تۆمار کراوه. به بڕوای کۆماری ئیسلامی ئێران گه‌ڕانه‌وه‌ی ئاواره‌کان بۆ سه‌رزه‌مینی باوباپیرانی خۆیان و ئه‌نجامدانی گشتپرسی له نێوان خه‌ڵکانی ره‌سه‌نی ئه‌م سه‌رزه‌مینه به مه‌به‌ستی دیاری کردنی چاره‌نوس و جۆری سیسته‌می سیاسی خۆیان، کاریگه‌رترین رێکاره بۆ چاره‌سه‌ر کردنی ئه‌م ناکۆکییه. به پێی ئه‌م پڕۆژه‌یه موسوڵمان، یه‌هودی و مه‌سیحیه ره‌سه‌نه‌کانی فه‌له‌ستین ده‌توانن جۆری حوکمرانی یاسایی خۆیان هه‌ڵبژێرنن و به شێوه‌ی ئازادانه و یه‌کسان سودمه‌ند بن له مافه‌کانی ئه‌و سیسته‌مه. ئه‌م پرۆژه‌یه‌ی کۆماری ئیسلامی ئێران له‌سه‌ر بنه‌ما دیموکراتی و مافه نێوده‌وڵه‌تیه‌کان دارێژراوه و خراوه‌ته‌ڕوو.\nئه‌م پڕۆژه‌یه جێگره‌وه‌یه‌کی گونجاوه بۆ پرۆژه‌کانی پێشووتر که به هۆی له‌به‌رچاونه‌گرتنی کرۆکه سه‌ره‌کیه‌کانی ئه‌و قه‌یرانه‌وه واته داگیرکاری و نادیده‌گرتنی مافه بنه‌ڕه‌تیه‌کانی گه‌لی فه‌له‌ستین به تایبه‌ت مافی چاره‌ی خۆنوسین شکستیان هێناوه.\n*سه‌رکونسوڵی کۆماری ئیسلامی ئێران له سلێمانی


Diplomatic Magazine | کۆڕۆنا ڤایرۆس: دیموکراسی یان دیکتاتۆری\nلەم پەیوەندەدا سەرەتا حەزدەکەم ئەوە بڵێم کە بۆ پرسی ماف‌و ئازادییەکانی مرۆڤ بەگشتیی کۆدەنگییەک هەیە کە سیستەمە دیموکراسییەکان زۆر سەرکەوتوترن‌و چاکتر مافەکان فەراهەم‌و ئازادییەکان بەرجەستە دەکەن بەراورد بە سیستەمە دیکتاتۆرییەکان کە بەگشتیی ڕێگرن لەپێش مافەکان‌و ئازادییەکان پێشێل دەکەن. سەرەڕای ئەمە، بۆ ئیدارەدانی دەوڵەت‌و کۆمەڵگەو بەڕێوەبردنی ئابوری‌و بازرگانی گفتوگۆی زۆر هەیەو ڕای جیاواز هەیە. ئەگەر تاوەکو چەند ساڵێک پێش ئێستا بەگشتیی هەر سیستەمە دیموکراسییەکان بەباشتر زانرابن ئەوە ماوەیەکە لەگەڵ بەرەوپێشچوونی بەرچاو‌و قەبەبوونی ئابوری‌و پیشەسازی‌و بازرگانی وڵاتی چین‌و گەیشتنی ئەو وڵاتە بە پلەی دووەم لە قەوارەی ئابوریی لە دوای ئەمریکا لە جیهان، ئەوە پێداچوونەوە بەو ڕایە کراوەو دەکرێت.\nهەندێک کەس پێییانوایە کە بۆ گەشەی ئابوری‌و ئیدارەدانی مەرج نیە ئابوری ئازاد (وەک ئەمریکا) سەرکەوتوتر بێت لە ئابوری کۆنتڕۆڵکراو لەلایەن دەوڵەت (وەک چین).\nبەگشتیی، کۆبوونەوەی دەسەڵات لە سیستەمە دیکتاتۆرەکان‌و توانایان بۆ وەگەڕخستنی خەڵک‌و سەپاندنی بڕیارو یاساو ڕێنماییەکان بەشێوەیەکی یەکلاکەرەوانەو گوێنەدان بە کاریگەرییە لاوەکییەکان‌و نەبوونی ترس لە ئۆپۆزسیۆن،\nهەمووی بەسەریەکەوە، دەبنە هۆکاری ئەوەی کە سیستەمە دیکتاتۆرییەکان ئاسانترو باشترو کاریگەرترو خێراتر بەگژ پرسگەلی کێشەئامێزی وەک تەشەنەی ڤایرۆس‌و ئافات‌و کارەساتەکان ببنەوە.


کوردیپێدیا - شازادە و شاعیر\n📕 شازادە و شاعیر | پۆل: پەڕتووکخانە | زمانی بابەت: 🏳 کوردیی ناوەڕاست\nرۆمانێکە باس لە ژیان و سەربوردەی شاعیری گەورەی کورد نالی دەکات.\nخەسرەو جاف دەڵێت: زۆربەی نووسەرانی کورد ئاگاداری ژیانی نالی نین وەکو خۆی، لەکاتێکدا دەیان خزمی نزیکی هەن، من لەم رۆمانەدا حەقیقەتەکانی ژیانی ئەو شاعیرە دەگێڕمەوە، زەحمەتێکی زۆرم کێشاوە تاوەکو زانیارییەکانم کۆکردوونەتەوە.\n1. 👁 خوسرەو جاف\n➕ ئەم بابەتە لەلایەن: (زریان سەرچناری)ەوە لە: Aug 3 2018 10:47PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Aug 5 2018 1:12PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: Aug 12 2018 9:54PM باشترکراوە\n📷 فایلی وێنە 1.0.2 28 KB Aug 12 2018 9:53PM زریان سەرچناری\n📷 فایلی وێنە 1.0.1 43 KB Aug 3 2018 10:50PM زریان سەرچناری


شـێوازه‌كانى به‌ر بوونه‌وه له‌سه‌ر پـردى (صِراط)ـه‌وه بۆ ناو دۆزه‌خ :: ماڵپه‌ڕی فه‌رمووده\nشـێوازه‌كانى به‌ر بوونه‌وه له‌سه‌ر پـردى (صِراط)ـه‌وه بۆ ناو دۆزه‌خ\nشـێوازه كانى به ر بوونه وه له سه ر پـردى (صِراط)ـه وه بۆ ناو دۆزه خ\nچه ند فه رمووده يه كى صه حيح هاتووه كه باسى شێوازى به ر بوونه وه له سه ر پردى (صِراط)و كه وتنه ناو ئاگرى دۆزه خمان بۆ ده كات "خواى په روه ردگار هه موو لايه كمان بپارێزێت له و سه ر ئه نجامه ناخۆش و ترسناكه ":\nشێوازى يه كه م: المُكَرْدَس:\nئه و شێوازه يه كه هه ردوو ده ست و پێى ئه و كه سه به يه كه وه كه له پچه ده كرێت و له سه ر پردى (صِراط)ـه وه هه ڵده درێته ناو دۆزه خه وه (بڕوانه : النهاية في غريب الحديث والأثر لإبن الأثير (4/162))، هاوه ڵى به ڕێز أبو سعيد الخدري (خواى لێ ڕازى بێت) بۆمان ده گێڕێته وه كه پێغه مبه ر (صلی الله علیه وسلم) فه رموويه تى: ((... وَالأنبياءُ بِجَنْبَتَي الصِّراطِ، وَأَكْثَرُ قَولِهِم: اللَّهُمَّ سَلِّمْ سَلِّمْ، فَأكونُ أنا وَأُمَّتي أوَّلَ مَنْ يَـمُرُّ، أَو قالَ: أَوَّلُ مَنْ يُجيزُ، قالَ: فَيَمُرُّونَ عَلَيهِ مِثل البرقِ، وَمِثل الرِّيحِ، وَمِثل أجاويدُ الخَيلِ وَالرِّكابِ، فَـناجٌ مُسَلَّمٌ، وَمَخْدوشٌ مُكَلَّمٌ، وَمُكَرْدَسٌ فِي النّار ...)) (رواه ابن أبي عاصم في "السنة" (1/284)، وقال الألباني في "ظلال الجنة": إسناده جيد وهو على شرط مسلم (634)).واته : ... له و ڕۆژه دا پێغه مبه ران (صه ڵات و سه لامى خوايان له سه ر بێت) له ته نيشت پردى (صِراط)ـه وه ده وه ستن و له خواى په روه ردگار ده پاڕێنه وه تا شوێن كه وتوانيان به سه لامه تى بپه ڕنه وه و ڕزگاريان بێت، زۆربه ى پاڕانه وه و ووته يان له و ڕۆژه دا ئه وه يه كه ده ڵێن: ئه ى په روه ردگار سه لامه تيان بكه ، ئه ى په روه ردگار سه لامه تيان بكه ، من و شوێن كه وتوانم يه كه م كه س و كۆمه ڵين كه به سه ريا ده ڕۆين، يان فه رمووى: يه كه م كه س و كۆمه ڵين كه به سه ريا تێده په ڕين، وه فه رمووى: خه ڵكى به سه ر پردى (صِراط)دا ده ڕۆن هه يانه به وێنه ى تيشك تێده په ڕێت به سه ريا، ......، وه هه يانه هه ردوو ده ست و پێى به يه كه وه كه له پچه ده كرێت و له سه ر پردى (صِراط)ـه وه هه ڵده درێته شوێنێكى دۆزه خه وه .\nشێوازى دووه م: المَنْكُوس:\nبه ربوونه وه له سه ر پردى (صِراط)ـه وه بۆ ئاگرى دۆزه خ به سه ره و خوارى (سه رت به ره و خوارو، پێيه كانت به ره و سه ر) (بڕوانه : شرح سنن إبن ماجه القزويني للسندي (2/573))، هاوه ڵى به ڕێز أبو سعيد الخدري (خواى لێ ڕازى بێت) بۆمان ده گێڕێته وه له پێغه مبه رى خواوه (صلی الله علیه وسلم) كه فه رموويه تى: ((يُوضَعُ الصِّرَاطُ بَيْنَ ظَهْرَىْ جَهَنَّمَ عَلَيْهِ حَسَكٌ، كَحَسَكِ السَّعْدَانِ، ثُمَّ يَسْتَجِيزُ النَّاسُ فَنَاجٍ مُسَلَّمٌ وَمَخدُوجٌ بِهِ "أي مخدوش"، ثُمَّ نَاجٍ وَمُحْتَبِسٌ بِهِ، وَمَنْكُوسٌ فِيهَا ...)) (رواه الإمام أحمد "الفتح الرباني" (24/157)، وابن ماجه (4280)، وإبن حبان (7429)، والحاكم (4/628)، وصححه الألباني في "صحيح الجامع" (8189)). واته : پاشان پردى (صِراط) داده نرێت له سه ر پشتى دۆزه خ، دڕكێكى له سه ره وه كو دڕكى (سَعدان) وايه ، پاشان خه ڵكى ده كه ونه ڕێ تا به سه ريا بپه ڕنه وه ، هه يانه به سه لامه تى ده په ڕێته وه و ڕزگارى ده بێت، هه يانه لاشه ى هه ڵاوو گه رمى ئاگرى بۆ دێت و بريندار ده بێت و لاشه ى ده ڕوشێت، به ڵام ڕزگارى ده بێت، وه هه يانه ڕاده گيرێت، وه هه يانه سه ره و خوار ده كرێت و به سه ر سه را به رده درێته وه ناو ئاگرى دۆزه خ.\nهاوه ڵى به ڕێز مُعاذِ كورِى جَبَل (خواى لێ ڕازى بێت) ده فه رمووێت: ووتم: ((يَا رَسُولَ اللَّهِ، وَإِنَّا لَمُؤَاخَذُونَ بِمَا نَتَكَلَّمُ بِهِ؟ قَالَ: "ثَكِلَتْكَ أُمُّكَ يَا مُعَاذُ، وَهَلْ يَكُبُّ النَّاسَ عَلَى وُجُوهِهِمْ، أَوْ قَالَ: مَنَاخِرِهِمْ فِي النَّارِ إِلا حَصَائِدُ أَلْسِنَتِهِمْ؟)) (رواه الإمام أحمد "الفتح الرباني" (19/258)، والترمذي واللفظ له (2616)، وإبن ماجه (3973)، والحاكم (2/447)، وصححه الألباني في "صحيح الجامع" (5136)).واته : ووتم: ئه ى پێغه مبه رى خوا (صلی الله علیه وسلم) ئايا ئێمه له سه ر ئه وه ى كه ده يڵێين سزا ده درێين (له سه ر ووته ى خراپ و نابه جێ و تاوانى زمانمان)؟ پێغه مبه ر (صلی الله علیه وسلم) فه رمووى: (ئه ى له بار دايكت بچويتايه مُعاذ، ئه مه گاڵته يه ك بووه پێغه مبه ر (صلی الله علیه وسلم) له گه ڵ "مُعاذ"دا كردوويه تى) به ڵێ، ئايا كاتێك خه ڵكى به سه ر ده م و چاوو ڕويانا ڕاده كێشرێن بۆ ناو ئاگرى دۆزه خ هه مووى به هۆى دروێنه ى زمانيانه وه نييه (تاوانه كانى زمانيان)؟.\nشێوازى سێيه م: المَكْدوس:\nبه ربوونه وه و كه وتنه ناو ئاگرى دۆزه خ به پشتا (بڕوانه : النهاية في غريب الحديث والأثر، لإبن الأثير (4/155))، خواى په روه ردگار هه واڵى داوه كه هاوه ڵ بڕيارده ران و بێ باوه ڕان زۆر به تووندى هه ڵده درێنه ناو ئاگرى دۆزه خه وه ، هه روه ك ده فه رمووێت:( يَوْمَ يُدَعُّونَ إِلَى نَارِ جَهَنَّمَ دَعًّا )(الطور: ١٣).واته : له و ڕۆژه دا پاڵيان پێوه ده نرێت و هه ڵ ده درێنه دۆزه خه وه چۆن پاڵ پێوه نان و هه ڵدانێك (واته : زۆر به تووندى).هاوه ڵى به ڕێز أبو سَعيد الخدرى (خواى لێ ڕازى بێت) له پێغه مبه ره وه (صلی الله علیه وسلم) بۆمان ده گێڕێته وه كه فه رموويه تى: ((... ثُمَّ يُؤتَى بِالجِسرِ فَيُجْعَلُ بَين ظَهري جَهَنَّمَ، قُلنا: يا رَسولَ اللهِ وَما الجِسرُ؟ قالَ: مُدحِضَةٌ مزلَّة، عَلَيهِ خَطاطِيفٌ وكَلالِيبٌ وَحَسَكَةٌ مفلطحة، لهَا شَوكَةٌ عقيفاء تَكونُ بِنَجْد يُقالُ لَها: السَّعدان، المُؤمِنُ عَلَيها كَالطَّرْفِ وَكَالبَرقِ وَكَالرّيحِ وَكَأجاويدِ الخَيلِ وَالرِّكابِ، فَناجٌ مُسَلَّمٌ، وَناج مَخْدوش، وَمكدُوس في نارِ جَهَنَّمَ، حَتّى يَمُرُّ آخِرُهُم يسحب سحبا ...)) (رواه البخاري واللفظ له (7440)، ومسلم (183)).واته : ... پاشان پردى (صِراط) ده هێنرێت و له سه ر پشتى دۆزه خ داده نرێت، ووتمان: ئه ى پێغه مبه ر (صلی الله علیه وسلم) پرد چييه ؟ فه رمووى: پردى (صِراط) ڕێگه يه كه زۆر لووسه پێى له سه ر به ند نابێت به ڵكو هه ڵده خليسكێت، له سه ر ئه و ڕێگه يه كۆمه ڵه قولاپ و ڕاكێشه رێك هه يه ، وه دڕكى (عُقَيفاءِ) پێوه يه كه به له شيانه وه ده نوسێت و ڕايان ده كێشێت، پێى ده ووترێت: (سَعدان) كه له ووڵاتى نه جد هه يه ، ئيمانداران به سه ريا ده په ڕنه وه هه يانه وه كو: ..... ، وه هه يانه ڕزگارى ده بێت به ڵام له ش و ده م و چاوى ڕووشاوه ، وه هه يانه به پشتا هه ڵده درێته ناو ئاگرى دۆزه خه وه و ناتوانێت بپه ڕێته وه ، هه تا كۆتا كه سيان ڕزگارى ده بێت كه سێكه ده كه وێت و هه ڵده ستێته وه و ڕاده كێَشرێت، به و حاڵه ناخۆشه ، به ڵام ڕزگارى ده بێت، پاش باس كردن و وه صف كردنى ترسناكى پردى (صِراط)، ئه وه ڕوون ده بێته وه كه خه ڵكى له سه رى تووشى دوو ناخۆشى و ناڕه حه تى زۆر سه خت ده بن، ناخۆشى يه كه م: هه ڵاوى گه رمى ئاگرى دۆزه خ و سووتان له سه ر پردى (صِراط)، ناخۆشى دووه م: ئه و تاريكى و ناڕه حه تييه ى كه له سه ر پردى (صِراط) هه يه .\n(ئاماده کردنی مامۆستا شاخه وان جه واد)


کارێز، ئەنزەل - ویکیپیدیا، ئینسایکڵۆپیدیای ئازاد\nکھریز - Kəhriz\nپۆتانەکان: 37°52′21.5″N 44°58′10.5″E / 37.872639°N 44.969583°E / 37.872639; 44.969583پۆتانەکان: 37°52′21.5″N 44°58′10.5″E / 37.872639°N 44.969583°E / 37.872639; 44.969583\nکارێز گوندێکە، کەوتووەتە گوندەواری ئەنزەلا نشیو، ناوچەی ئەنزەل، شارستانی ورمێ، پارێزگای ئازەربایجانی ڕۆژاوا، ڕۆژھەڵاتی کوردستان، ئێران.\nکارێز ھاوسنوورە لەگەڵ ئەم گوندانە:\nبە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (٢,٥٥٣) کەس و (٥٦٠) خێزان بووە.\nوەرگیراو لە «https://ckb.wikipedia.org/w/index.php?title=کارێز،_ئەنزەل&oldid=905329»\nئەم پەڕەیە دواجار لە ١١:٥٣ی ٧ی شوباتی ٢٠٢٢ نوێ کراوەتەوە.


کوردیپێدیا - ئەسعەد شێخولئیسلامی\n👫 ئەسعەد شێخولئیسلامی | پۆل: کەسایەتییەکان | زمانی بابەت: 🏳 کوردیی ناوەڕاست\nئەسعەد شێخولئیسلامی، کوڕی سەید محەمەد سەید عەبدولعەزیز شیخولئیسلامە لە بنەماڵەیەکی بەناوبانگی زانستی سنەسنە لە دایکبووە، خوێندنی سەرەتایی لە شارەکە تەواو کردووە و دواتر چووەتە زانکۆی ئەدەبیات و زانستی مرۆڤایەتییەکان و بەکالۆریۆسی لە زمان و ئەدەبیاتی فارسی لە زانکۆی تاران وەرگرتووە.\nدامەزرێنەری بەشی شافیعی زانکۆی تاران و دامەزرێنەری ئەزموونی پلەی زانستی رۆحانی سووننە بووە.\nلە ساڵی 2019 بەبۆنەی 60 ساڵ خزمەتی زانستی و فقهی مەدالیای رێزلێنانی لە زانکۆی تاران وەرگرتووە.\nبەشی دکتۆرای لە ئیلاهیات و مەعاریفی ئیسلامی خوێندووە و چەندین کتێبیشی له و بارەیەوە نووسیوە.\nرۆژی چوارشەممە 01-01-202001-01-2020، لە تەمەنی 89 ساڵی کۆچی دوایی کرد.\n#سنە | #01-01-2020 |\n 📡 ماڵپەڕ | 🏳 کوردیی ناوەڕاست | ماڵپەری کوردستان 24 - 02-01-2020\n📅 رۆژی کۆچی دوایی: 01-01-2020\n➕ ئەم بابەتە لەلایەن: (بەناز جۆڵا)ەوە لە: Jan 2 2020 7:22PM تۆمارکراوە\n👌 ئەم بابەتە لەلایەن: (زریان سەرچناری)ەوە لە: Jan 2 2020 8:49PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: Jan 2 2020 8:49PM باشترکراوە\n📷 فایلی وێنە 1.0.1 14 KB Jan 2 2020 7:25PM بەناز جۆڵا


خۆری یه‌كێتی له ئاوابوون دایه ….. خالید خۆشناو – Denegkan\nخۆری یه‌كێتی له ئاوابوون دایه ….. خالید خۆشناو\nbydengekan\tSeptember 17, 2009\tگشتی\nیه‌كێتی نیشتیمانی كوردستان ئه‌و حیزبه‌ی له‌سه‌رده‌مانێك كه ئه‌ندامانی دروشمی ماركس لینینیان كردبوه دروشمی خۆیان خه‌ڵك به هیوای ئه‌وه بوو كه وێنه‌یه‌ك له‌گه‌ڵ ئه‌م پێشمه‌رگه قاره‌مانانه دا بگرێت كه هه‌ڵگری بیروڕایه‌كی یائایدۆلۆژیه‌كی نه‌ته‌وه‌یی به‌هێزبون.ئه‌وان له‌سه‌رده‌می ئه‌وپه‌ڕی به‌هێزی ڕژێمی به‌عسه‌وه كاریگه‌یان خستبوه سه‌ر هه‌ست و خه‌وفه‌كانی ئه‌م ڕژێمه‌و هه‌ریه‌ك له‌ئه‌ندامانی ئه‌م حیزبه بۆخۆی وه‌ك دروشم و ڕه‌مزێكی میلی بۆئێمه‌ی كورد وابوو .یه‌كێتی له شاخدا له خێمه‌دا له خواردنی دۆی كوردی و له‌سواربوونی شه‌سپی سپی له‌و په‌ری به‌هێزی فكری و مه‌عنه‌ویه‌تی سیایی دابوو،ئیستا هه‌رهه‌مان ئه‌ندامی كه له‌شاخدا هاتۆته خواره‌وه‌و سواری مۆنیكاو خه‌وتوی نێو ته‌لاو كۆشكێكدایه خه‌ڵك بێزی لێ ی ده‌بیته‌وه نایه‌وێت له ڕیگه‌یه‌كدا بیبنێ حه‌زناكات ته‌نانه‌ت له شاشه‌ی تیڤیه‌كانیش ته‌ماشای ئه‌م جۆره پیاوه بكه‌ن یائه‌م جۆره پێشمه‌رگانه‌ی كه به هیوای ئه‌و بوو وێنه‌یه‌كی یادگاری له‌گه‌ڵ بگرێت .تاكارگه‌یشته ئه‌م ئاسته‌ی ئه‌م حیزبه چه‌ند باڵیكی لێ جیابێته‌وه‌و خۆیان له‌ده‌ره‌وه‌ی ئه‌م حیزبه بناسێنن كه‌دیارترینیان باڵی ڕیفرم بوو ئه‌گه‌رچی ئه‌وانیش به‌شێكی زۆری ئه‌ندامه به‌رژه‌وه‌ندیه خازیه‌كانیان گرتۆته خۆ.به‌ڵام ئێمه قسه‌مان له‌سه‌ر یه‌كیتَی یه.ئه‌بێت بپرسین ئه‌مه بۆ؟یابۆسه‌ركردایه‌تی یه‌كێتی تاكو ئه‌م له‌حزه‌یه‌ش ئه‌مه‌ی به‌خایاڵ دانه‌هاتوه‌یائه‌وی نه‌پرسیوه!؟ هه‌رئه‌م پێدانه‌چونه‌ویه وای كردوه یه‌كێتی نیشتیمانی حاڵی گه‌یشتوه به‌م حاڵه كه‌هه یه كه‌من گومان نیه ئیستا دوژمانانیشی شینی بۆده‌كه‌ن.بازێك له‌وپه‌ڕی ئاسمانه‌وه ئیستا توانی فڕینی له ئه‌رزیش نه‌ماوه .من ئیستا یه‌كێتی له‌بازێك ده‌چوێنم كه باڵی فڕینی شكابێت یاتوانای ئه‌وه‌یان تێدانه‌مابێت بۆفڕین و به‌ڵكو ئه‌م بازه ئیستاناتوانێ به‌ئاسمان دا بفڕێت و ئه‌وه‌ی یاره‌مه‌تی ده‌ره‌یتی ته‌نها قاچه‌كانیه‌تی ئه‌ویش بۆڕۆیشتن به ئه‌رزه نه‌ك فڕین.پێویسته دڵسۆزانی یه‌كێتی خه‌مخۆرانی به هانای ئه‌م بازه‌وه بچن .به‌داخه‌وه سه‌ركردایه‌تی ئه‌م حیزبه له‌سه‌ری هه‌موشیانه‌وه جلال تاڵه‌بانی كه‌سه‌ركردایه‌تی ئه‌م حیزبه‌ی به‌ده‌سته‌وه‌بوه له‌سه‌ره‌تای دروست بونیه‌وه تاكو ئیستاش .تاڵه‌بانی هه‌ڵه‌ی زۆری كرد له نێو ئه‌م حیزبه‌دا به‌رامبه‌ربه‌ئاندامانی وه‌ك ده‌ست له‌پشت دانی به‌شێك و فه‌رامۆش كردنی به‌شێكی تری یا گرنگی دان له به عه قڵی عه‌شایروئاغایه‌كان له‌وای ساڵی 2000وه‌به‌هه‌مان عه‌قڵی هه‌فتایه‌كانه‌وه.ئه‌م هۆكاری سه‌ره‌كی سست كردنی یه‌كێتی یه ئینجا حه‌شاردانی بووجه‌ی ئه‌م حیزبه له‌بن باڵی چه‌ند كه‌سێك و یاری كردنی به هه‌وه‌سی خۆیان و هه‌روه‌ها ئه‌نجام دانی كۆمه‌لێك كاری سه‌غڵات كه‌ر له‌لایه‌ن به‌شێك له كادیره‌كان كه‌نزیكن له تاڵه‌بانی ئه‌مه یه‌كێتی له‌یه‌ك هه‌ڵوه‌شاندوه .به‌فیرۆدانی بووجه‌ی ئه‌م حیزبه‌و به‌كارهێنانی له‌لایه‌ن چێنیكی تایبه‌ته‌وه كه‌ره‌سات بوو بۆی ئه‌مانه‌و چه‌ندین هۆكاری تر یارمه‌تی ده‌ربوون بۆله‌په‌ڕخستانی بازه‌كه‌و ئیستا واخه‌ریكه ئه‌م بازه قاچه‌كانیشی له‌ده‌ست ده‌دات له‌سایه‌ی چه‌ند ئه‌ندامێكی به‌رژه‌وندی خوازی نێو ئه‌م حیزبه‌و وه‌ئه‌م جۆره‌كه‌سانه‌ش هه‌رده‌مێنه‌و تاكو له‌سه‌رله‌شه‌ی مردوشی گۆشت بخۆن هیوادرین سه‌ركردایه‌تی ئه‌م حیزیه به‌فریای خۆی بكه‌وێت و بتوانێ خاڵه سلبی ئیجابیه‌كانی له خۆیدا بدۆزێته‌وه ئه گینا خۆری ئه‌م حیزبه له خه‌باتی چه‌ند ساڵه‌و ڕه‌نج دیده‌ی و تێكۆشانه له‌مه‌یدانی ساسی ئیستای كوردا ئاواده‌بێت.ئاوابوونی ئه‌م خۆره‌ش وابزانم سێبه‌رێكی دڵخۆشكه‌ربۆ زۆرله‌ناحه‌زانی ده‌ره‌خسێنێ.\nPrevious ده‌گێڕنه‌وه ده‌ڵێن! …..تاهیر عوسمان\nNext سیناریۆی وێنه‌کان له‌بیرمه‌که‌ن


هەواڵ / کوردستان :: پێش 3 هەفتە  :: 7656 جار بینراوە\nسه‌رۆكایه‌تى هه‌رێمى كوردستان فه‌رمانى گه‌ڕانه‌وه‌ى 53 فه‌رمانبه‌رى سه‌ر به یه‌كێتى له دیوانى سه‌رۆكایه‌تى هه‌رێم ده‌ركرد، وه‌ك قۆناغى یه‌كه‌میش 27 فه‌رمانبه‌ر گه‌ڕانه‌وه سه‌ر كاره‌كانیان، دواى ئه‌وه‌ى له ماوه‌ى ڕابوردوو فه‌رمانى گواستنه‌وه‌ى راژه‌یان بۆ كرابوو.\nدواى ئه‌وه‌ى بەپێی نوسراوێكی نێچیرڤان ئه‌حمه‌د، سه‌رۆكى دیوانى سه‌رۆكایه‌تى ئه‌نجومه‌نى وه‌زیران به ژماره ( 319) كه له 12ى ئایار ئه‌مساڵ ده‌رچووبوو، ژماره‌یه‌ك فه‌رمانبه‌ر ڕاژه‌كانیان گواستراوه‌یه‌وه بۆ سه‌ر وه‌زاره‌ته‌كانى دیكه‌ى حكومه‌تى هه‌رێمى كوردستان، كه زۆربه‌یان ئه‌و فه‌رمانبه‌رانه بوون كه له پشكى یه‌كێتین كه پێكهاتوون له فه‌رمانبه‌رى ئاسایى و راوێژكارو بەڕێوەبەرانی گشتیی له پشكى یەكێتی، به‌پێى نویترین بڕیارى سه‌رۆكایه‌تى هه‌رێم سه‌رجه‌م فه‌رمانبه‌ره‌كان گه‌ڕێندرانه‌وه شوێنه‌كانى خۆیان.\nبه‌پێى نوێترین فه‌رمانى سه‌رۆكایه‌تى هه‌رێم، ئه‌و فه‌رمانه‌ى كه بۆ گواستنه‌وه‌ى ڕاژه‌ى زیاتر له 53 فه‌رمانبه‌رى نوسینگه‌ى كۆسره‌ت ره‌سوڵ له سه‌رۆكایه‌تى هه‌رێم و دیوانى سه‌رۆكایه‌تى هه‌رێم له‌سه‌ر پشكى یه‌كێتیى له ناوه‌ڕاستى ئه‌و مانگه ده‌رچووبوو هه‌ڵوه‌شێنرایه‌وه‌و وه‌ك قۆناغى یه‌كه‌م 27 فه‌رمانبه‌ر له‌م هه‌فته‌یه‌دا گه‌ڕانه‌وه سه‌ر كاره‌كانیان.\nئه‌و بڕیاره‌ى سه‌رۆكایه‌تى هه‌رێم دواى ئه‌وه دێت كه له‌سه‌ره‌تاى دانوستاندنه‌كانى یه‌كێتیى و پارتى له باره‌ى پێكهێنانى حكومه‌ت لیژنه‌یه‌ك له لایه‌ن پارتییه‌وه كه پێكهاتبوون له (فرسه‌ت سۆفى و دلشاد شه‌هاب)، بۆ هه‌ڵوه‌شانه‌وەى ئه‌و فه‌رمانه پێكهێنرا.


شاندێكی خوێندنی باڵا زانكۆكانی توركیا به‌سه‌رده‌كه‌نه‌وه | وزارة التعليم العالي والبحث العلمي\nشاندێكی خوێندنی باڵا زانكۆكانی توركیا به‌سه‌رده‌كه‌نه‌وه\nبه بانگهێشتنامه‌یه‌كی فه‌رمی له رۆژانی 5 تا 8/12/2011ی رابردوو،شاندێكی وه‌زاره‌تی خوێندنی باڵا و توێژینه‌وه‌ی زانستی كه پێكهاتبوو له د.گۆڤه‌ند شێروانی به‌ڕێوه‌به‌ری گشتی ناردن و په‌یوه‌ندییه رۆشنبرییه‌كان و جێگری به‌ڕێوه‌به‌ری گشتی و به‌ڕێوه‌به‌ری به‌رنامه‌ی تواناسازی و به‌ڕێوه‌به‌ری نێردراوان له وه‌زاره‌تی خوێندنی باڵا سه‌ردانی وڵاتی توركیایان كرد بۆ به‌سه‌ركردنه‌وه‌ی ژماره‌یه‌ك زانكۆی وڵاتی توركیا. كه زانكۆكانی بریتی بوون له زانكۆكانی (غازی عه‌نتاب و زێرفه و غازی كێنت و باخچه‌شێر).\nسه‌باره‌ت به ئامانجی سه‌ردانه‌كه، د.گۆڤه‌ند شێروانی به‌ڕێوه‌به‌ری گشتی ناردن و په‌یوه‌ندییه رۆشنبرییه‌كان گوتی بۆ زیاتر به‌هێزكردنی پردی په‌یوه‌ندییه‌كانی نێوان هه‌ردوو وڵات له بواره‌كانی ئه‌كادیمی و توانا زانستییه‌كانی زانكۆكان و هه‌روه‌ها سوود وه‌رگرتن له ئه‌زموونی زانكۆكانی توركیا به تایبه‌ت له بواری راهێنان و توێژینه‌وه‌ی زانستی و هه‌روه‌ها ئاڵوگۆڕی خوێندكاران و مامۆستایان، بۆ ئه‌مه‌ش ئه‌و زانكۆیانه‌ی كه سه‌ردانمان كردوون، ئاماده‌یی خۆیان پێشانداوه بۆ هاوكاریكردن و پاڵپشتی كردنی زانكۆ و ده‌سته ته‌كنیكییه‌كان هه‌رێم و هه‌روه‌ها زانكۆكانی ناوه‌ڕاست و باشووری عێراق.\nله ئاماژه‌یه‌كیشدا به‌ڕێوه‌به‌ری گشتی ناردن و په‌یوه‌ندییه رۆشنبیرییه‌كان گوتی له میانی ئه‌و سه‌ردانه چه‌ند رۆژییه‌دا شاندی وه‌زاره‌تی خوێندنی باڵای هه‌رێم له‌لایه‌ن سه‌باح ده‌باغ كونسوڵی عێراقی له شاری غازی عه‌نتاب به گه‌رمی پێشوازی كراین، كه‌وا ئاماده‌یی خۆی و كۆنسوڵگه‌ری عێراقی پێشاندا به مه‌به‌ستی یارمه‌تیدانی شانده فه‌رمییه عێراقییه‌كان كه‌وا ئه‌وانه‌ی سه‌ردانی ئه‌م ناوچانه ده‌كه‌ن به ئامانجی فراوانكردن و به‌هێزكردنی په‌یوه‌ندییه‌كانیان له‌گه‌ڵ زانكۆكانی توركیا و عێراق.\nجێگه‌ی باسه ساڵانه ژماره‌یه‌كی زۆر له خوێندكارانی هه‌رێمی كوردستان بۆ ته‌واوكردنی خوێندن، رووده‌كه‌نه زانكۆكانی توركیا به‌هۆی ئه‌و كارئاسانییه گه‌وره‌یه‌ی كه بۆ پێشكه‌شكاران ده‌یكه‌ن به تایبه‌ت بۆ دابه‌زاندی كرێی خوێندن بۆ 50% و هه‌روه‌ها ره‌خساندنی شوێنی حه‌وانه و بیمه‌ی پزیشكی.


نەوەی نوێ داوادەكات هەڵبژاردنی ئەنجومەنی پارێزگاكانی هەرێم لەگەڵ عێراق ئەنجامبدرێت، باس لەوەشدەكات پارتی و یەكێتی بەهۆی ترسیان لە هەڵبژاردنی ئەنجومەنی پارێزگاكان هەیە.\nجوڵانەوەی نەوەی نوێ لەبارەی هەڵبژاردنی ئەنجومەنی پارێزگاكانی عێراق ڕاگەیەندراوێكی بڵاو كردەوە، كە تیایدا هاتوە: "یەكێتی و پارتی ترسیان لە ئەنجامدانی هەڵبژاردنی ئەنجومەنی پارێزگاكانی هەرێم هەیە، بۆیە پرۆسەكەیان دواخستوە و بەشێوەیەكیش هەمواری یاساكەیان كردووە بۆ ئەوەی بتوانن كەسانی حیزبی بكەنە پارێزگاری شارەكانی هەرێم".\nئەو جوڵانەوەیە داواش دەكات، پرۆسەكە لەگەڵ هەڵبژاردنی پارێزگاكانی عێراقدا دەرفەتێكی گونجا و دەبێت بۆ نوێ كردنەوەی حكومەتی خۆجێی پارێزگاكان و پێشكەشكردنی پرۆژەی خزمەتگوزاری بە خەڵك، دەشڵێت: "كۆتایی بە ناشەرعی بوونی پرسی مانەوەی ئەنجومەنی پارێزگاكانیش دەهێنرێت".\nلەبەشێكی دیكەی ڕاگەیەنراوەكەدا هاتووە: "بۆ نەهێشتنی پاساوی دابینكردنی بودجە و خەرجی بۆ هەڵبژاردنەكە، كۆمسیۆنی باڵای سەربەخۆی هەڵبژاردنەكانی عێراق سەرپەرشتی پرۆسەكە لە هەرێمدا بكات".\nلەبارەی ئەنجامدانی هەڵبژاردنی ئەنجومەنی پارێزگاكانی هەرێم لەگەڵ ئەنجومەنی پارێزگاكانی عێراق، نەوەی نوێ دەڵێت، ئەنجامدانی هەڵبژاردنی ئەنجومەنی پارێزگاكان لەگەڵ عێراقدا یارمەتی چارەسەری كێشەی پێكهێنانی ئەنجومەنی پارێزگای هەڵەبجەش دەدات و دۆخی پێكنەهاتی حیزبەكانی دەسەڵات لەسەر ئەو پرسە چارەسەر دەكات.\nهه‌رێمی كوردستان.. نزیكه‌ی 500 حاڵه‌تی نوێی تووشبوون به كۆرۆنا تۆمار كران\nبۆ چاره‌سه‌ركردنی كێشه‌ی ساخنه‌بوونه‌وه‌ی به‌روبومی كشتوكاڵ چه‌ند بڕیارێك راگه‌یه‌نران\nپه‌رله‌مانتارێك: سێ رۆژه له په‌رله‌مانی كوردستان مانم گرتووه


به‌رده‌وامی خۆپیشاندانی دژه ده‌وڵه‌تی له ئه‌رمه‌نستان – رادیو ده‌نگی ئازادی و یه‌كسانی\nبه‌رده‌وامی خۆپیشاندانی دژه ده‌وڵه‌تی له ئه‌رمه‌نستان\nبه‌دوای به‌رده‌وامی خۆپیشاندانه‌كانی دژه ده‌وڵه‌تی له ئه‌رمه‌نستان، وه‌زیری به‌رگری ئه‌م وڵاته كه له ساڵی ٢٠١٨وه هاتووه‌ته سه‌ر كار، چه‌ند ڕۆژ دوای ڕاگه‌یاندنی ئاگربه‌س له‌گه‌ڵ ئازه‌ربایجان و پاشه‌كه‌شێ هێزه‌كانی ئه‌رمه‌نستان له هه‌ندێ له ناوچه‌كانی قه‌ره‌باغ، ده‌ستی له‌كار كێشایه‌وه.\nبه هه‌زاران خۆپیشانده‌ر كه له حه‌فته‌ی ڕابردووه‌وه هه‌تا ئێستا له پێته‌ختی ئه‌رمه‌نستان هاتوونه‌ته سه‌ر شه‌قام و خۆپیشاندان ئه‌نجام ده‌ده‌ن، خوازیاری ده‌ست له‌كار كێشانه‌وه‌ی ده‌وڵه‌تن. ناڕازییان به كۆبوونه‌وه له مه‌یدانی “ئازادی” شاری ئیره‌وان و وتنه‌وه‌ی چه‌ندین درووشمی ئێعتڕازی، سه‌رۆك وه‌زیرانی ئه‌م وڵاته‌یان به “خیانه‌تكار” ناوبردووه و خوازیاری ده‌ست له‌كار كێشانه‌وه‌ی ناوبراو بوون. شایانی باسه، به پێی ڕێككه‌وتنی ئاشتی له نێوان كۆماری ئازه‌ربایجان و ئه‌رمه‌نستان، ئه‌و ناوچانه‌ی كه له ماوه‌ی تێكهه‌ڵچوونه‌كانی ئه‌م دواییانه له لایه‌ن ئازه‌ربایجانه‌وه داگیركراوه هه‌روا ده‌مێنێته‌وه و نزیكه‌ی ٢ هه‌زار سه‌ربازی ڕووسییه به‌مه‌به‌ستی چاودێری كردن و پاراستنی ئاشتی ڕه‌وانه‌ی ئه‌م ناوچانه ده‌كرێن.\nPrevious Article تێكهه‌ڵچوون له نێوان خۆپیشانده‌ران و پۆلیس له ئۆگاندا\nNext Article گیان له‌ده‌ستدانی پێشمه‌رگه‌یه‌كی دێرینی كۆمه‌ڵه له سۆئێد


داهاتی ئەو نەوتەی بە تانکەر هەناردەی ئێران دەکرێ دەچێتە دە گیرفانی کێ؟ | مەسعوود مەناف|Masoud Manaf\nماڵه‌وه > NNSROJ\t> داهاتی ئەو نەوتەی بە تانکەر هەناردەی ئێران دەکرێ دەچێتە دە گیرفانی کێ؟\nداهاتی ئەو نەوتەی بە تانکەر هەناردەی ئێران دەکرێ دەچێتە دە گیرفانی کێ؟\nNNSROJ: لەم ڕۆژانەی دواییدا، مشتومڕ لەسەر داهاتی نەوت و ڕێژەی قەرزەکانی وەزارەتی سامانە سروشتییەکان بە کۆمپانیا بیانییەکان و نقاش لەسەر شەفافبوون و نەبوونی کەرتی نەوت لە هەرێمی کوردستان پەرەی سەندووە.\nهەر لەمبارەوە، “شێركۆ جه‌وده‌ت”، سه‌رۆكی لیژنه‌ى پیشه‌سازی، وزه و سه‌رچاوه سروشتییه‌كانی په‌رله‌مانی كوردستان له لێدوانێكدا بۆ ئاوێنه وتی، باسی لە ناشەفافبوونی کەرتی نەوت کردووە و بۆ وێنە وتوویەتی کە ئەوان ئاگادار نین کە گەلۆ داهاتی ئەو نه‌وته‌ی كه لە ڕێگەی خاڵی سنووری پەرویزخانەوە هه‌نارده ده‌كرێت چه‌نده و داهاتەکەی دەچێتە گیرفانی کێ؟\nناوبراو باسی لەوەش کردووە کە لێژنەکەیان لە پارلەمان نازانێ کە ئایا “ئه‌و تانكه‌ره نه‌وتانه هی شه‌خسێكی دیاریكراون یان هی حكوومه‌ته” و سەرەڕای ئەوەی داوای زانیاری و ڕوونکردنەوەیان لە وەزارەتی سامانە سروشتییەکان کردووە، وەڵامێکیان دەستنەکەوتووە.\nسەبارەت بە هەمان مژار، د. غالب محەمەد، سەرۆكی لیژنەی پیشەسازی و وزە لە ئەنجوومەنی پارێزگای سلێمانی بە هاووڵاتی ڕاگەیاندووە کە چەند کۆمپانیای حیزبی، ساڵانە ٢٠٠ تا ٢٥٠ هەزار تانکەر نەوتی خاو/ڕەش، کە داهاتەکەی زیاتر لە ٣ میلیارد دۆلارە، لە خاڵی سنووری باشماخ و پەرویزخانەوە دەنێرنە ئێران بەڵام وەزارەتی سامانە سروشتییەکان ھیچ ئاماژەیەک بە فرۆشتنی ئەو نەوتە و داھاتەکەی ناکات.\nد. غالب محەمەد، پاش لێدوانەکانی ئاشتی هەورامی، وەزیری سامانە سروشتییەكان کە باسی لە شەفافبوونی كەرتی نەوت لە هەرێمی کوردستانی کردبوو، بە تۆڕی هەواڵی سلێمانیشی ڕاگەیاندبوو کە ساڵی ڕابردوو ٢٨٣ ھەزار تانکەر نەوت لە پەرویزخان و باشماخەوە ڕەوانەی ئێران کراوە بەڵام داهاتەکەی کە دەتوانێ مووچەی ٨ مانگی فەرمانبەرانی حکوومەتی سلێمانێی پێ دابین بکات، دیار نییە.\nعەلی حەمەساڵح، پارلەمانتاری گۆڕان و جێگری سەرۆكی لێژنەی دارایی و كاروباری ئابووری و وەبەرهێنان لە پەرلەمانی كوردستان، لەم ڕۆژانەی ڕابردوودا، ڕەخنەی توندی لە وەزارەتی ئاماژەپێکراو گرتبوو و بە “گەندەڵی” و “قۆرەخکاری” بواری وزەی تۆمەتبار کردبوون.\nKRG Oilئەو پەرلەمانتارەی گۆڕان بەڵگەی ١١ پێشێلکاری و دۆسیەی بڵاوکردبۆوە و کە تێیاندا بە گوتەی ئەو “بە هۆی گەندەڵی، قۆرخكاری، به‌فیڕۆدان و به‌تاڵانبردنی نه‌وت، چه‌ندین كه‌س بوونه خاوه‌نی سه‌دان ملیۆن دۆلار و میلله‌تیش بێ مووچه و بێ پرۆژه و بێ بازاڕ و بێ ژیان” ماونەتەوە بەڵام لە بەرانبەردا وەزیری سامانە سروشتییەکان، زانیارییەکانی ناوبراوی بە هەڵخەڵەتێنەر و چەواشەکارانە وەسف کردبوو.\n29 ئاب 2015 له 09:57\nپه‌رله‌مانتارێك: نازانین تانكه‌ره نه‌وته‌كان موڵكی شه‌خسێكی دیاریكراون یان حكومه‌ت\nفۆتۆ: ئاراز محه‌مه‌د\n26 ئاب, کوردستانی كوردستان – ئ ف –\nسه‌رۆكی لیژنه‌ى پیشه‌سازی‌و وزه‌و سه‌رچاوه سروشتییه‌كان له‌په‌رله‌مانی كوردستان رایده‌گه‌یه‌نێت به‌هیچ شێوه‌یه‌ك ئاگادارنین له‌بڕی ئه‌و نه‌وته‌ی كه هه‌نارده ده‌كرێت‌و ده‌ڵێت “ناشزانین ئه‌و تانكه‌ره نه‌وتانه هی شه‌خسێكی دیاریكراون یان هی حكومه‌ته”.\nئاوێنه: شێركۆ جه‌وده‌ت سه‌رۆكی لیژنه‌ى پیشه‌سازی‌و وزه‌و سه‌رچاوه سروشتییه‌كان له‌په‌رله‌مانی كوردستان له‌لێدوانێكدا بۆ ئاوێنه ده‌ڵێت “ئه‌و بڕه داهاته‌ی له‌فرۆشتنی نه‌وتی هه‌رێم به‌ده‌ست دێت له‌ڕێگه‌ی مه‌رزه‌كانه‌وه، به‌تایبه‌ت مه‌رزی په‌روێزخان، یه‌كێكه له‌كێشه‌كانمان كه له‌ماوه‌ی رابردودا داوامان له‌وه‌زاره‌تی سامانه سروشتییه‌كان كردوه ئه‌و زانیارییانه‌مان پێبدرێت”.\nسه‌رۆكی لیژنه‌ى پیشه‌سازی‌و وزه‌و سه‌رچاوه سروشتییه‌كان بۆ ئاوێنه وتیشی “ئێمه به‌هیچ شێوه‌یه‌ك ئاگادار نین له‌بڕی ئه‌و نه‌وته‌ی كه ده‌ڕوات‌و هه‌نارده ده‌كرێت، له‌شێوازی رۆشتنه‌كه‌ی‌و بڕی ئه‌و پاره‌یه‌ی كه لیوه‌ی ده‌ستده‌كه‌وێت چه‌نده‌و ده‌گه‌ڕێته‌وه بۆ كێ”.\nجه‌وده‌ت رونیده‌كاته‌وه‌و ده‌ڵێت “ناشزانین ئایا ئه‌و تانكه‌ره نه‌وتانه هی شه‌خسێكی دیاریكراون یان هی حكومه‌ته، ئه‌و زانیاریانه تائێستا به‌شێوه‌یه‌كی فه‌رمی رانه‌گه‌یه‌نراوه‌و ده‌ستمان نه‌كه‌وتوه، بۆیه ده‌مانه‌وێت له‌داهاتودا ئه‌و زانیارییانه‌مان هه‌بێت به‌شێوه‌یكی فه‌رمی‌و ناكرێت له‌سه‌ر بنه‌مای زانیاری نافه‌رمی قسه بكرێت.\nله‌هه‌رێمی كوردستان به‌فه‌رمی له‌خاڵه سنورییه‌كاندا چوار مه‌رزی نێوده‌وڵه‌تی بونیان هه‌یه، له‌وانه ئیراهیم خه‌لیل‌و باشماخ‌وحاجی ئۆمه‌ران‌و په‌روێزخان، كه به‌پێی ئاماره نافه‌رمییه‌كان داهاتی ساڵانه‌ى ئه‌و مه‌رزانه به‌مشێوه‌یه‌یه، داهاتی مه‌رزی نێوده‌وڵه‌تی ئیبراهیم خه‌لیل 720 ملیار دیناره، داهاتی مه‌رزی باشماخ 360 ملیار دیناره، به‌هه‌مانشێوه داهاتی مه‌رزی حاجی ئۆمه‌ران 360 ملیار دیناره، داهاتی مه‌رزی په‌روێزخان 324 ملیار دیناره، به‌و پێیه‌ش داهاتی رۆژێكی خاڵه سنورییه‌كانی هه‌رێمی كوردستان (4 ملیارو 900 ملیۆن) دیناره‌و بۆ مانگێك (147 ملیار) دینارو له‌ساڵێكیشدا ده‌كاته (1 ترلیۆن‌و 764 ملیار) دینار.\nئەو نەوتەی بەتەنکەر دەڕوات مووچەی 8 مانگی فەرمانبەرانی سلێمانییە\nسەرۆكی لیژنەی پیشەسازی‌و وزە لە ئەنجومەنی پارێزگای سلێمانی دەڵێت: داھاتی ئەو نەوتەی بەتەنکەر دەڕوات، مووچەی ھەشت مانگی پارێزگای سلێمانی دابین دەکات، بەڵام سامانە سروشتییەکان ھیچ ئاماژەیەک بەفرۆشتنی ئەو نەوتەو داھاتەکەی ناکات.\nپاش ئەوەی ئاشتی هەورامی، وەزیری سامانە سروشتییەكان وتبووی كەرتی نەوت شەفافە، لەبەرامبەردا د.غالب محەمەد سەرۆکی لیژنەی پیشەسازی و وزەو بازرگانی و سەرچاوە سروشتییەکان لەئەنجومەنی پارێزگای سلێمانی لەلێدوانێکدا بە تۆڕی هەواڵی سلێمانی راگەیاند: لەماوەی ساڵێکدا ٢٨٣ ھەزار تەنکەر نەوت لەھەردوو مەرزی پەروێزخان و باشماخەوە رەوانەی ئێران کراوە.\nوتیشی: “بەشێوەیەکی فەرمی ئەوەمان بۆ پشتڕاست نەبۆتەوە کە نەوتی ئەو تەنکەرانە چییە، بەڵام دڵنیاین بەشێکی زۆری ئەو نەتەی لەڕێگەی تەنکەرەوە رەوانەی ئێران دەکرێت، نەوتی رەش نییە، بۆیە ئەگەر گریمانەی ئەوەش بکەین ئەو تەنکەرانە نەوتی رەش دەگوازنەوە کە کەمترین نرخی ھەیە، ئەوا دەتوانرێت مووچەی ھەشت مانگی فەرمانبەرانی سلێمانی دابین بکات”.\nئەو ئەندامەی ئەنجومەنی پارێزگای سلێمانی روونکردنەوەی زیاتری داو وتی: “کۆی گشتی ئەو داھاتەی لەو تەنکەرانەوە دەستدەکەوێت، دوای لێدەکردنی گومرکەکەی کە بۆ ھەر تەنکەرێک (١٦٢) دۆلارە، دەکاتە دوو ملیارو ١٠٠ ملیۆن دۆلار”.\nئاشکراشیکرد، موچەی یەک مانگی فەرمانبەرانی سلێمانی پێویستی بەکەمتر لە ٣٠٠ ملیۆنە دۆلارە، “بۆیە دەمانتوانی بەو داھاتە مووچەی ھەشت مانگی فەرمانبەرانی ئەو پارێزگایە دابین بکەین”.\nسەبارەت بەئاماری تەنکەرەکانیش وتی:” لەڕێگەی پەیوەندی تەلەفۆنییەوە لەگەڵ ئەو کەسانەی لەمەرزەکاندان، ژمارەی ئەو تەنکەرانەمان دەست کەوتووە کە لەماوەی ساڵێکدا لەو دوو مەرزەوە رەوانەی ئێران کراون”.\nغالب محەمەد باسی لەوەشکرد کە لەساڵانی رابردوودا دوو ھێندەی ئێستا تەنکەرە نەوت رەوانەی ئێران کراوە، بەڵام بەھۆی شەڕی داعشەوە لەئێستادا ژمارەکە کەمیکردووە”.\nبەوتەی د.غالب محەمەد، وەزارەتی سامانە سروشتییەکان لەکاتی بڵاوکردنەوەی ھەناردەی نەوت، بەھیچ شێوەیەک باسی ھەناردەی نەوت بەتەنکەر ناکات، ئەمەش لەکاتێکدایە ئاشتی ھەورامی لە چاوپێکەوتنێکی تەلەفزیۆنیدا، کە دوو رۆژ لەمەوبەر بڵاوکرایەوە، رایگەیاند کە رۆژانە بڕێک کەم نەوت لەڕێی تەنکەرەوە ھەناردە دەکرێت.\n29 ئاب 2015 له 11:20\nسپی چەند نهێنیەکی فرۆشتنی نەوتی هەرێم‌و دواکەوتنی مووچە بڵاودەکاتەوە\nبەپێی ئەو زانیاریانەی دەست سپی میدیا کەووتووە لەسەر پرسی فرۆشتنی نەوتی هەرێم لە بەندەری جیهان و دواکەوتنی مووچەی مانگی حوزەیران، چەندین کێشەو پرسیاری گرنگ هەڵدەگرێت.\nلەم مانگەدا کێشەیەکی گەورە لەسەر دوا کەوتنی دابەشکردنی مووچەی مانگی حوزەیرانی مووچە خۆرانی کوردستان هاتە ئاوارەو چەندین رۆژ میدیاکان پێوەی خەریک بوون، د. ئاشتی هەورامی وەزیری سامانە سروشتیەکان دەیخستە سەرشانی وەزارەتی دارایی و ئاماژەی بۆ ئەوە دەکرد کە خودی وەزیری دارایی نەچۆتە تورکیا تا رێوشوێن و بەرپرسیارێتی حسابی بانکی لە وەزارەتی سامانە سروشتیەکانەوە بگوازێتەوە بۆ سەر وەزارەتی دارایی.\nهەرچی وەزیری داراییە رێباز محەمەد حەملان، کەموکوڕییەکەی دەخستە ئۆباڵی د. ئاشتی هەورامی و وەزارەتی سامانە سروشتیەکان، کە ئەو بەرپرسە لەدواکەوتنی مووچەی فەرمانبەران، لە هەردوو حاڵەتەکەدا پاش دواکەوتن چەند هەفتەیە، لەپڕ وا ماوەی دوو هەفتەیە مووچەی مانگی حوزەیرانی ژمارەیەکی بەرچاو لەوەزارەت و دەستەکان دەدرێت کە ژمارەیان (٣٠ ) وەزارەت و دەستەیە، پێی زانیاریە سەرەتاییەکان زیاد لە ٣٠٠ سێ سەد ملیار دینارە، ئەم پارە گەورەیە چۆن هاتە کوردستان لەکاتێکدا ڕێباز محەمەد حەملان سەردانی تورکیای نەکرد؟\nسەبارەت بەو زەرەرو زیانە مادیانەی لە ئەنجامی هێرشی گەریلاکانی پەکەکە لە ٧/٢٩ لە نزیک شاری جەزیرە لە باکوری کوردستان بە بۆری نەوتی کوردستان گەیشت، د.ئاشتی هەورامی بەپێی راگەیاندنێکی وەزارەتی ناوبراو ئاماژە بۆ ئەوە دەکات کە ٥٠١ پێنج سەدو یەک ملیۆن دۆلار زەرەر لەکورد کەوتووەو زیاتر لەهەفتەیەک بۆرەیەک شکاوە، بەپێی زانیارییەکانی سپی، ئەو گرێبەستەی حکومەتی هەرێم لەگەڵ کۆمپانیای ( بۆتاش )دا بەستوویەتی، کەپێی دەوترێت ” گرێبەستە ٥٠ ساڵیەکە”، ئەرکی پاراستنی بۆری نەوتەکە لەهەر کەموکوڕیەکی هونەری و زیانگەیاند بەبۆریەکە دەکەوێتە ئەستۆی ئەو کۆمپانیایە، پرسیار لەسەر ئەوەیە ئایا ئەم ٥٠١ ملیۆن دۆلارەی کە د. ئاشتی باسی دەکات لە کوێوە هاتووە، لەکاتێکدا بەپێی گرێبەستەکە چاککردنەوەی بۆریە نەوتیەکە دەکەوێتە ئەستۆی کۆمپانیای ( بۆتاش )؟\nبەپێی زانیارییەکانی سپی لە گرێبەستەکەدا ئەم کۆمپانیا تورکیە ( بۆتاش ) بۆ گواستنەوەی هەربەرمیلێک نەوتی هەرێم بەناو خاکی تورکیادا بڕی ٥ پێنج دۆلار وەردەگرێت، لەکاتێکدا بە ستانداری جیهانی گواستنەوەی هەر بەرمیلێک ١ یەک دۆلار لە خراپترین حاڵەتدا بە ٢ دوو دۆلارە.\nوەزیری سامانە سروشتییەکان کە دەڵێت ٥٠١ ملیۆن دۆلار بەهۆی هێرشی پەکەکەوە زەرەر لەهەرێم کەوتووە، ئەگەر واشبێت چۆن راستەوخۆ کاریگەری لەو پارەیەی فرۆشتنی نەوتی هەرێم دەکات کە مانگانە دەنێردرێت بۆ هەرێم، لە کاتێکدا بەپێی زانیارییەکانی سپی ١٥ گەنجینە (تەنکی) گەورەی نەوتی عێراق لە بەندەری جیهان هەیە کە ٩ تەنکی گەورەی عەمبارکردنی نەوت بۆ هەرێم دانراوەو چەند مانگە هەرێم نەوت کۆدەکاتەوە. پرسیارەکە لەوەدایە چۆن وا زوو ئەو زەرەرە ئەگەر راستیشبێت کاریگەری لەو ٨٥٠ ملیۆن دۆلارە کرد کە بەپێی گرێبەستێک هەرێم لەگەڵ کۆمپانیای ( فیتۆڵ )دا هەیەتی و مانگانە ئەو کۆمپانیایە بڕی ٨٥٠ ملیۆن دۆلار لەبری فرۆشتنی نەوت دەخاتە سەر حسابی وەزارەتی سامانە سروشتیەکان؟\nئەمە تەنها پرسیاری ئەم مانگەیە لەسەر وەزارەتی سامانە سورشتییەکان کە پێویستە د. ئاشتی وەڵامی بداتەوە، بۆ ئەوەی راستیەکان بۆ رای گشتی خەڵکی کوردستان ئاشکرا بێت کە کی بەرپرسە لە دواکەوتنی مووچەی مانگی حوزیران؟\n29 ئاب 2015 له 10:05\nداهاتی ئەو نەوتەی بە تانکەر هەناردەی ئێران دەکرێ دەچێتە دە گیرفانی کێ؟ | كوردی پۆست\nتورکیا بۆمبارانی بنکەکانی داعشی کرد هەپەگە: لە یەک مانگدا ٤٧١ چەکداری تورکیا کوژراوە


Factors of Building Difference between Genders in Scientific Researches at Sulaimani City | Journal of University of Human Development\nFactors of Building Difference between Genders in Scientific Researches at Sulaimani City\nKurdistan O. Mohammed University of Human Development, Sulaimani, Kurdistan Region\nLuqman S. Kareem University of Human Development, Sulaimani, Kurdistan Region\nگفتوگۆكردن و وردبوونەوە لە بابەتى جێندەر یەكێكە لەو باسانەى كە لەڕۆژگارى ئەمرۆى كۆمەڵگە مرۆڤایەتییەكاندا زیاتر جەختى لەسەر دەكرێتەوە وەك لە پێشووتر. هەرچەندە بابەتەكە بەپێى كۆمەڵ و كۆمەڵگەكان دەگۆڕێت بەلاَم خاڵى لەیەكچوون و جیاوازى بەبەردەوامى بوونى هەیە. دیارە كۆمەڵگەى كوردیش بەدەر نیە لەو كۆمەڵگەیانەى كە چەند فاكتەرو دۆخێكى دیاریكراو، كاریگەرى و شوێندەستى خۆى لەسەر ئەم بابەتە هەیە. ئێمە لێرەدا دەمانەوێت لەڕەوشى ئێستەى ژنان و ئافرەتان لە هەرێمى كوردستاندا، لەبەر ڕۆشنایى و كاریگەرى چەمكى جێندەریدا بخەینە بەر باس و توێژینەوە. بەمانەیەكى تر لەم توێژینەوەیەدا هەوڵدەدەین ئەو فاكتەرانە بخەینەڕوو كەپەیوەندى ڕاستەوخۆیان بە بەرەوپێشچوون یان دواكەوتنى ڕەوشى ئافرەتانەوە هەیە. پاشان لەناویاندا جەخت لەسەر ڕۆڵ و كاریگەرى جیاوازى جێندەرى دەكەینەوەو لەسەر ئەو بنەمایەى كە چۆن ئاڕاستەى ڕەوشى ژیانى ژنان و ئافرەتان بەرەو ئاڕاستەیەكى پۆزەتڤ یان نێگەتڤ هەنگاو هەلَدەگرێت.\nتوێژینەوەكە لەدوو دەروازەدا كۆكراوەتەوە. دەروازەى یەكەم لایەنى تیۆرى توێژینەوەكەیە كە لە دوو بەش پێكدێت. بەشى یەكەم بریتییە لە پێكهاتە سەرەكییەكانى توێژینەوەكە: كێشەو گرنگى و ئامانج و دیاریكردنى چەمكەكانى توێژینەوەكە. بەشی دووەم: باسكردنە لەو هۆكارە بونیادیانەى كە جیاوازى جێندەرى چڕتر دەكەنەوەو كارلەسەر ئەوە دەكەن كە جیاوازى جێندەرى زیاتر زەق بكەنەوە. دەروازەى دووەمى توێژینەوەكەش لەلایەنى مەیدانى توێژینەوەكە پێكدێت، بەشی سێیەم: باس لەچوارچێوەى میتۆدى بۆ توێژینەوەكە دەكات و میتۆدى كێوماڵى كۆمەلاَیەتى بەكاردێت بەئامانجى خوێندنەوەى واقعى كۆمەڵگەى توێژینەوەكە كە دۆخى ئافرەتانى كۆمەڵگەى كوردیە. سەرەڕاى تیشك خستنەسەر كۆمەڵگەو نمونەى توێژینەوەكەو ئامرازەكانى كۆكردنەوەى زانیارى و ڕاستگۆیى و جێگیرى فۆڕمى توێژینەوەكەو ئامرازە ئامارییە بەكارهێنراوەكان. لەبەشی چوارەمدا: خستنەڕوو گفتوگۆكردنى ئامانج و ئەنجامەكانى توێژینەوەكەو زۆررێك لەو پرسیارانە وەلاَم دەدرێنەوە كە لەچوارچێوەى ڕەوشى ژیانی ئافرەتانى كۆمەڵگەى كوردى لەپەیوەندیدا بەجیاوازى جێندەرییەوە خۆیان مەلاَسداوە لەڕێگەى داتاو زانیارى ژمارەییەوە. هەروەها ئامانجەكانى توێژینەوەكە وەلاَمى خۆیان وەردەگرنء شیكارى ئاماریان بۆ دەكرێت. لەكۆتایشدا چەند پێشنیارو ڕاسپاردەیەك, سەرچاوە زانستیەكان، پاشكۆكان و هەریەك لەكورتەى توێژینەوەكە بەزمانى عەرەبى و ئینگلیزى دەخرێنەڕوو.\nچەمكە سەرەكییەكانى توێژینەوەكە: (بونیاد، ژن، جێندەر، كولتوور، سیاسەتى كۆمەڵگە)\nیەكەم: سەرچاوە كوردییەكان:\nبەگیخانی، نەزەند و ئەوانی دى. (2010). توندوتیژی و كوشتن لەسەر بنەمای شەرەف لە كوردستانی عێراق و ناو كۆمینتی كورد لە شانشینی یەكگرتودا. هەولێر : سەنتەری جێندەر و لێكۆڵینەوەی توندوتیژی.\nۆتۆڵ، گاستۆن .(2006). كۆمەڵناسی جەنگ. و، مەنسور تەیفوری، سەردار حەسەنی. سلێمانی: بەڕێوبەرایەتی خانەی وەرگێڕان.\nجیهانبەگلو، رامین.(2010). زەینی زستانی، و ، یاسین حەمە سەعید، سلێمانی: نێوەندی هەژان.\nسیوەیلی، رێبوار.(2008). نەتەوەو حەكایەت، بەرگى 1، هەولێر: دەزگای موكریانی.\nسیوەیلی، رێبوار.(2008). ترسان لە فەلسەفە. هەولێر: دەزگای توێژینەوەو بلاَو كردنەوەی موكریانی.\nسیوەیلی، رێبوار. (2010). پییەر بۆردیۆ و كۆمەڵناسی فەلسەفى . هەولێر: دەزگاى توێژینەوەو بلاَو كردنەوەى موكریانى .\nغریب، تەحسین حمە .(2009). گۆزەى كۆڕو ئاوى فیكر ، بەرگى یەكەم، سلێمانى :چاپخانەى یاد.\nقانع، مەریوان وریا(2006). ،سەرەتایەك دەربارەى فیمینیزم. گۆڤاى ڕەهەند،ژمارە18-19،سلێمانى : چاپخانەى ڕەنج.\nمیران، رەشاد.(2010). چەند بابەتێكی ئیتنۆ- كۆمەلاَیەتی .بەرگی یەكەم، هەولێر : دەزگای توێژینەوەو بلاَوكردنەوەی موكریانی.\nبركات، حليم.(2006). المجتمع العربي المعاصر، بحث استطلاعي.بيروت: مركز دارستات الوحدة العربية،ط9.\nحوسو ، عصمت محمد .(2009).الجندر (الابعاد الاجتماعية والثقافية). دار الشروق ، رامالله،ط1، 2009.\nأبورياش وأخرون، حسين .(2006). الاساءة والجندر. عمان : دارالفكر.\nحامد، عبدالناصر سليم .(2012) . معجم مصطلحات الخدمة الاجتماعية، عمان :دار اسامة للنشر و التوزيع.\nدورتية ،جان فرنسوا .(2009). معجم العلوم الانسانية ،ترجمة د. جورج كتورة، ابوظبي :كلمة ومجد للمؤسسة الجامعية للدراسات و النشر و التوزيع.\nصالح، قاسم حسين.(2006) ، سيكولوجيا عيراقية. بغداد : د.ن.\nعاملى و اخرون ،سعيد رضا .(2011).، الدين و العولمة، فرص و تحديات، تعريب،خليل زامل العصامى،بيروت : مركز الحضارة لتنمية الفكر الاسلامى.\nMoghadam، Valentine M ,( 2003). Modernization Women, Gender and Social Change in the Middle East. Second Edition، London: Lynne Rienner Publishers\nMOHAMMED, Kurdistan O.; KAREEM, Luqman S.. Factors of Building Difference between Genders in Scientific Researches at Sulaimani City. Journal of University of Human Development, [S.l.], v. 4, n. 1, p. 1-12, mar. 2018. ISSN 2411-7765. Available at: <http://journals.uhd.edu.iq/index.php/juhd/article/view/27>. Date accessed: 27 apr. 2018.


04:34 - 06/08/2020\nهێرۆشیماو ناكازاكی دوو برینی ساڕێژنه‌بووی جه‌سته‌ی مرۆڤایه‌تی\nئه‌مڕۆ 6 ئاب 75 ساڵ به‌سه‌ر بۆردومانی هه‌ردوو شاری (هێرۆشیما و ناكازاكی) ژاپۆنیدا تێده‌په‌ڕێت، له‌و ڕوداوه‌دا كه له‌لایه‌ن هێزی ئاسمانی ئه‌مه‌ریكاوه ئه‌نجام درا، له كۆی 350 هه‌زار دانیشتووی شاری ناكازاكی زیاتر له 140 هه‌زار كه‌س كوژرا، له ناكازاكیش زیاتر له 47 هه‌زار كه‌س، به‌و هۆیه‌وه زۆر به‌خێرایی ده‌سه‌ڵاتدارانی ژاپۆن له رۆژی 14 مانگ واته ته‌نها یه‌ك هه‌فته به‌سه‌ر ڕووداوه‌كه‌دا تێپه‌ڕیی شكستی خۆیان ڕاگه‌یاندو خۆیان دا به‌ده‌سته‌وه.\nلە میانەی جه‌نگی جیهانی دووەمدا(1939-1945) و بە هۆی خۆڕاگری و کۆڵنەدانی جەنگاوەرە ژاپۆنییەکان و خۆنەدانیان بەدەستەوە کە بوو بووە هۆی کەوتنەوەی زیانی گیانی لە ڕیزەکانی سەربازە ئەمریکییەکاندا، لەبەر ئەوە ئەمریکا ویستی پەیامێک بنێرێت بۆ شکاندنی ئەم کۆڵنەدانە و پەیامە ئەمریکییەکەش بریتی بوو لە بۆمبی هێرۆشیما و بەڵام ژاپۆنییەکان چۆکیان دانەدا تا دوای بۆمبی ناگازاکی، پاشان ژاپۆن ناچار بوو بێ مەرج مل کەچ بکات و ئاڵای سپی هه‌ڵبكات، كه دواتر ده‌ركه‌وت ژاپۆنیه‌كان چه‌نده زیره‌كانه توانییان هه‌ستنه‌وه‌و به‌شێوه‌یه‌كی دیكه بچنه پێشه‌نگی هه‌موو جیهان، ئه‌وه له كاتێكدا تا ئێستا یه‌ك فیشه‌ك دروست ناكات و ته‌نها له‌ڕێگه‌ی پیشه‌سازییه‌وه توانیویه‌تی به‌شێكی زۆری جیهان بۆخۆی كۆنترۆڵ بكات و شوێنه‌واری ئه‌و جه‌نگه تا ڕاده‌یه‌كی زۆر له‌سه‌ر ولاته‌كه‌ی بسڕێته‌وه.\nبۆچی ئه‌و دوو شاره؟\nێش ئەوەی ئەوەی دوو بۆمبە ئەتۆمییەی ئه‌مه‌ریكا بتەقێنرێنەوە دەزگای هه‌واڵگریی ئەمریکی لیستێک لە ئامانجەکانی دا بە کۆشکی سپی کە بە ئامانجی زیندوو دادەنران، ئەوانیش؛ کیۆتۆ، هێرۆشیما، یۆکوهاما، کوکورا، نیگاتا، و لە نێو ئەو لیستەشدا شاری هێرۆشیما هەڵبژێردرا و شاری تۆکیۆیان گۆڕی بە ناگازاکی و هەڵیانبژارد بۆ تەقینەوەکە، لەبەرئەوەی هەریەک لەو دوو شارە (هێرۆشیما و ناگازاکی) ناوەندی پەیوەندی جوڵەی سوپای ژاپۆنی بوو، هەروەها لەبەرئەوەی هیچ بەندیخانەیەکیان لە خۆ نەئەگرت کە بەندە ئەمریکییەکانی تێدا بێت هاوکات ئەم شارانەی کارگەی سەربازی یان سەربازگەی گەورەی ژاپۆنی تێدا نەبوو.\nوارفیڵد ساڵی 1915 له دایك بووه، له‌ته‌مه‌نی 92 ساڵیدا 2007 له شاری كۆڵۆمبسی ئه‌مه‌ریكی كۆچی دوایی كردووه، هه‌رچه‌نده له سه‌ره‌تای ڕووداوه‌كه‌وه زۆر نیگه‌ران و دڵته‌نگ بوو، به‌ڵام به چه‌ند هه‌فته‌یه‌ك به‌ر له مردنه‌كه‌ی ڕایگه‌یاندووه ئێستاش فه‌رمانی پێ بكرێت هه‌مان كار ده‌كاته‌وه له‌به‌ر ئه‌وه‌ی ئه‌و كه‌سێك بووه فه‌رمانی پیكراوه‌و له پیناوی ولاته‌كه‌یدا ئه‌و كاره‌ی كردووه. له ناو سوپای ئه‌مه‌ریكادا ماوه‌ته‌وه تا رۆژی 31 ئابی 1966 ، دواتر ئه‌مه‌ریكا بڕیاری داوه وه‌ك پاشكۆی سه‌ربازیی بینێرێت بۆ باڵیۆزخانه‌ی وڵاته‌كه‌ی له هیندستان به‌لام هیندییه‌كان ڕه‌تیان كردووه‌وته‌وه. تا به رۆژی 1/11/2007 كۆچی دوایی كرد.\nئه‌و بۆمبه‌ی كه درا به‌سه‌ر شاری هێرۆشیمادا كێشه‌كه‌ی ته‌نها 60كیلۆگرام یۆرانێۆمی تێدا بوو، وشه‌ی نھێنی بۆ به‌ردانه‌وه‌ی - Little Boy - بوو به‌واتای منداڵه بچكۆله‌كه، ئه‌و فرۆكه‌یه‌ی كه چووه ئاسمانی هێرۆشیما یه‌كه‌م جاری بوو بچێته ئاسمان و فرۆكه‌وانه‌كه‌ش ناوی دایكی لێنابوو -ئینولا جای-، كه ئێستاش پارێزراوه له ئه‌مه‌ریكا، هه‌رچه‌نده ئامێره ئاگاداركه‌ره‌وه‌كانی ژاپۆن هاتنی چه‌ند فڕۆكه‌یه‌كیان بۆ سه‌ر ولاته‌كه‌یان ڕاگه‌یاند، له كاتژمێر هه‌شت و چاره‌ك له‌به‌رزایی 600 مه‌تره‌وه بۆمبه‌كه فڕێ درایه خواره‌وه، شه‌پۆله‌كه‌ی 1.6 كیلۆمه‌تری به‌چوارده‌وری خۆیدا بڵاوبوویه‌وه ئاگره‌كه‌ی 11.4 كیلۆمه‌تر به‌چوارده‌وردا بڵاوه‌ی كرد، 90% ی خانوه‌كانی ئه‌و شاره‌ی ته‌خت كرد.\nزیاتر لە ٨٠،٠٠٠ کەس کوژران، و ٩٠،٠٠٠ کەسی تر بریندار بوون، و بە دەیان هەزار کەس بێ جێگە و شوێن مانەوە نزیکەی ١٤٠،٠٠٠ کەس بە هۆی بۆمبەکە و کاریگەرییەکانی دواتری بوونە قوربانی.\nبۆچوونه‌كان چی بوون؟\nهه‌ندێكی دیكه‌ش پێیان وابوو تاقیكردنه‌وه‌ی ئه‌و بۆمبه بوو بۆ ئه‌وه‌ی بزانن توانای وێرانكارییه‌كانی چه‌نده.\nئه‌و تاوانه‌ی كه ده‌رهه‌ق به‌و دوو شاره كرا له لایه‌ن ئه‌مه‌ریكاوه تاوانێك نه‌بوو ته‌نها بۆ سه‌رده‌مێك و له دژی ولاتێك ئه‌نجام بدرێت، به‌ڵكو وه‌ك شاره‌زایان باسی ده‌كه‌ن تاونێكی دژه مرۆڤایه‌یه‌تییه‌وه تا مرۆڤایه‌تی هه‌بێت باس له‌و تاوانه ده‌كات.


"بەهای دۆلار بە هیچ جۆرێک ناگەرێتەوە دۆخی جاران، هەر بڕیارێکی هەڵەش کارەسات دەخوڵقێنێت" | تۆڕی هەواڵی سلێمانی\nHome›ئابووری›“بەهای دۆلار بە هیچ جۆرێک ناگەرێتەوە دۆخی جاران، هەر بڕیارێکی هەڵەش کارەسات دەخوڵقێنێت”\nبانکی ناوەندی عێراقی وەڵامی تەواوی ئەو کەسو لایەنانەی دایەوە کە داوایی دابەزاندنی بەهای دۆلاریان دەکرد بەرامبەر دینار و ئاماژەی بەوەشکردووە کە بە هیچ شێوەیەک بەهای 100 دۆلاری ئەمریکی لە 145 هەزار دیناری عێراقی دانابەزێت.\nئیحسان شەمران، بەرێوەبەری گشتی ژمێریارانی بانکی ناوەندی عێراق رایگەیاند: بەهای ئێستای دۆلار بەرامەبەر دیناری عێراقی زۆر گونجاوە بەتایبەت لەگەڵ دۆخی دیراسەکراوی ئابووری عێراق، وە هەر بڕیارێکی هەڵە یان فشاری هەر لایەنێک بۆ دابەزاندنی ئەو نرخی ئێستای کە دۆلار و دینار تێیدایەتی کارەساتێکی ئابووری مێژووی لە عێراق دەخوڵقێنێت.\nشەمران ئاماژەی بەوەشکرد، دابەزاندنی بەهای دیناری عێراقی سودی زۆری ئابووری هەیە، بەتایبەت بۆ بەرزکردنەوەی بەهای شمەکی ناوخۆی و گەڕانەوەت داهات بۆ دەوڵەت و پاراستنی یەدەگی دراوی بیانی و دراوی قورس، بەڵام هاووڵاتیان درک بەم راستییە ناکەن و تەنیا بیر لەوە دەکەنەوە کە بۆچی بەهای دۆلار بەرامبەر دینار دابەزیووە، بەڵام ئەوەش نازانن کە حکومەتی عێراق تەنیا لەم چەند مانگەی دابەزاندنی بەهای دینار بەرامبەر دینار 10 ترلیۆن دیناری بۆ گەڕاوەتەوە کە ئەمە سودی گەورەی ئابووری دەبێت لە داهاتوودا.\nكار بۆ قەرەبووكردنەوەی ژنانی رزگاربووی ئێزدییەكان دەكرێت